Hjem
Indeks

# Utvikle-menyen

Utvikle-menyen inneholder verktøy for nettutviklere som lager nettsteder for Safari og Mac OS X.

Merk:Hvis Utvikle-menyen ikke vises i menylinjen, åpner du Safari-valg, klikker på Avansert-fanen og markerer avkrysningsruten for «Vis Utvikle-menyen i menylinjen».

Valg
Beskrivelse

Åpne siden med

Gjør det mulig å åpne nettsiden som vises, med en annen nettleser. Alle nettleserne som er installert på maskinen står oppført i undermenyen.

Brukeragent

Gjør det mulig å endre hvordan nettleseren blir identifisert av Internett-tjeneren. Bruk dette valget til å «lure» nettjeneren til å tro at du bruker en annen nettleser, et annet operativsystem eller en annen versjon av Safari. Dette er nyttig når du vil finne ut om tjeneren viser forskjellig innhold på nettsiden under ulike forhold.

Vis nettinspektør

Åpner nettinspektøren. Nettinspektøren viser ressursene på en nettside, for eksempel dokumenter, stilark og prosedyrer. Dette gjør det mulig å vise og søke i kildekoden på siden, informasjon om stilark (CSS), DOM-trær (Document Object Model), visuelle DOM-mål og DOM-egenskaper. Nettinspektøren inneholder også en feilkonsoll og en nettverkstidslinje.

Vis feilkonsoll

Åpner nettinspektørens feilkonsoll, som viser syntaksfeil og advarsler for HTML- og XML-koden. Feilkonsollen viser også JavaScript-feilmeldinger og andre meldinger fra console.log, console.error, console.warn, console.assert og console.info.

Vis snuttredigering

Åpner et vindu som du kan bruke til raskt å teste små HTML-snutter, uten at du må åpne en hel nettside.

Vis Tilleggsbygger

Åpner Tilleggsbygger, som er et verktøy som brukes av utviklere til å pakke og tilby metadata for tillegg de lager.

Start feilsøking av JavaScript

Åpner nettinspektøren og slår på prosedyrefeilsøking.

Start profilering av JavaScript

Starter opptak av en profil av alle JavaScript-prosedyrer som kjøres av nåværende nettside. Hvis du vil se profilen som er tatt opp, klikker du på Stopp profilering av JavaScript.

Deaktiver buffere

Gjør at Safari henter en delressurs fra netttjeneren hver gang en delressurs skal brukes, i stedet for å bruke en bufret kopi.

Deaktiver bilder

Gjør at Safari viser alternativt innhold for bilder i stedet for de faktiske bildene. Dette er nyttig når du vil forsikre deg om at nettsiden har riktig alternativt innhold. Dette har samme effekt som når du fjerner markeringen for «Vis bilder når siden åpnes» i Utseende-panelet i Safari.

Deaktiver stiler

Gjør at Safari ignorerer alle CSS-stilark. Dette er nyttig for å løse enkelte typer layoutoproblemer med nettstedet. Hvis du har angitt et stilark i Avansert-panelet i Safari-valg, vil det fortsatt bli brukt.

Deaktiver JavaScript

Gjør at Safari ignorerer alt JavaScript-innhold. Dette er nyttig for å løse enkelte problemer relatert til hvordan deler av nettsteder fungerer og for å teste hvordan et nettsted fungerer på nettlesere som ikke støtter JavaScript, eller som ikke har aktivert JavaScript. Du kan også slå JavaScript av og på i Sikkerhet-panelet i Safari-valg.

Deaktiver Runaway JavaScript Timer

Runaway JavaScript Timer avbryter utførelsen av prosedyrer hvor utføringen går tregt, slik at du får tilbake kontroll over Safari. Deaktivering av denne funksjonen er også nyttig for enkelte typer automatiserte tester.

Deaktiver nettstedspesifikke tilpasninger

Noen utgaver av Safari inneholder kode for spesielle tilfeller. Denne koden gjør at enkelte nettsider fungerer som normalt, mens du og Apple-ingeniører jobber sammen for å finne en bedre løsning. Dette valget slår av koden for spesielle tilfeller slik at du kan teste den nye løsningen.

### Beslektede emner

Utvikle nettsider for Safari