Hjem
Indeks

# Hvis en nettside ikke åpnes

Det kan være flere grunner til at en nettside ikke åpnes i Safari. Hvis en nettside ikke åpnes, kan du prøve disse tipsene.

Vent litt, og prøv igjen

Nettstedet kan være midlertidig utilgjengelig.

Hvis nettsiden fremdeles ikke åpnes, avslutter du Safari og starter programmet på nytt, og prøver deretter å åpne siden igjen.

Tøm bufferen, og nullstill Safari

- Velg Safari > Tøm buffer, klikk på Tøm, og velg deretter Vis > Last inn siden på nytt.

- Hvis det ikke hjelper å tømme bufferen, velger du Safari > Nullstill Safari og klikker på Nullstill. Deretter prøver du å åpne siden igjen.

Merk:Hvis du nullstiller Safari, slettes loggen og annen informasjon. Hvis du vil ha mer informasjon, leser du:

Nullstill Safari

Kontroller Internett-tilkoblingen

- Du kan forsikre deg om at maskinen er koblet til Internett ved å kontrollere et annet program, for eksempel et e-postprogram.

- Bruk Nettverksdiagnostikk.

Åpne Nettverksdiagnostikk

- Hvis du er koblet til Internett via et bedriftsnettverk, kan det hende at nettverket er beskyttet med en brannmur som hindrer at du får åpnet nettsiden. Be nettverksadministratoren om hjelp.

Kontroller Internett-adressen

- Forsikre deg om at du har riktig Internett-adresse (URL), og at du har skrevet den inn riktig.

- Forsøk å skrive inn «/index.html» på slutten av adressen.

- Hvis du åpner en nettside ved å bruke en Bonjour-adresse, kontrollerer du at nettsiden er på samme lokalnettverk (subnett) som datamaskinen du bruker.

Bruk den nyeste versjonen av Safari

For å oppdatere programvaren din velger du Apple-menyen > Programvareoppdatering eller Apple-menyen > App Store.

Ta kontakt med eieren av nettstedet

- Det er mulig at nettsiden blokkerer brukere fra å bruke Safari for å få tilgang til siden. Spør eieren av nettstedet for å finne ut om dette er tilfelle.

- Det er mulig at koblingen til siden som du prøver å åpne, prøver å åpne en fil i et annet program. (Hvis filen eller programmet ikke er tilgjengelig, vises en melding om at Safari ikke kan åpne URL-en eller filen.)

Hvis nettsiden fremdeles ikke åpnes, rapporterer du problemet ved å velge Safari > «Rapporter feil til Apple».

### Beslektede emner

Hvis funksjoner på en nettside ikke fungerer