Hjem
Register

# Vinduet Anonymitet

Brug anonymitetsindstillingerne i Safari til at fjerne og blokere data, som websider kan bruge til at spore dine aktiviteter.

Mulighed
Beskrivelse

Cookies og andre data fra websteder

Fjern alle data fra websteder

Du fjerner alle cookies, sporingsoplysninger og andre oplysninger lagret på din disk af websteder ved at klikke på denne knap. Når du har fjernet websteders cookies og andre lagrede emner, kan de ikke længere huske dig, så du kan være nødt til at indtaste oplysninger igen, f.eks. e-post-adresse, kontonavn m.m.

Oplysninger

Klik for at se en liste over websteder, der har lagret cookies og sporingsoplysninger på din computer.

Du fjerner evt. emner, som et websted har lagret på din computer, ved at vælge webstedet og klikke på Fjern.

Bloker cookies

fra tredjeparter og annoncører

Vælg for at afvise cookies fra annoncører og tredjeparter – andre websteder end dem, du åbner. Det kan forhindre annoncører i at anbringe cookies på din computer.

Altid

Vælg for altid at blokere cookies. Det kan medføre, at du ikke kan bruge visse websteder.

Aldrig

Vælg for aldrig at blokere cookies, inkl. dem fra tredjeparter og annoncører.

Lokalitetstjenester

Begræns adgang til websted til lokalitetstjenester

Nogle websteder bruger oplysninger om din aktuelle placering til at levere tjenester og funktioner. Din nøjagtige placering indsnævres vha. data fra Wi-Fi-netværk i nærheden.

Safari spørger, før et websted får tilladelse til at bruge oplysninger om din lokalitet. Du kan vælge, hvor ofte Safari skal spørge.

Hvis du ikke vil have, at websteder skal bede om eller bruge dine lokalitetsoplysninger, skal du vælge “Afvis uden at spørge”.

### Beslægtede emner

Privat browser

Slet oplysninger om adgangskoder

Slet din browserhistorie

Tøm bufferen

Nulstil Safari