Hjem
Indeks

# Avansert-valg

Bruk Avansert-panelet i Safari-valg for å angi alternativer for særlige behov, angi et stilark som skal brukes, og slå på Utvikle-menyen.

Valg
Beskrivelse

Bruk aldri fonter mindre enn

Marker denne avkrysningsruten og velg en minimumsstørrelse fra menyen for å forhindre at teksten på nettsider blir for liten. Hvis du ikke er sikker på hva du skal velge, kan du prøve 12 eller 14. Hvis du bruker dette valget, kan det føre til at enkelte nettsider ser ut til å vises feil. Dette valget har ingen innvirkning på størrelsen på teksten i bilder.

Trykk på Tab for å velge objekter på en nettside

Marker denne avkrysningsruten hvis du vil flytte rundt på nettsider uten å bruke musen.

Stilark

Hvis du har et eget stilark (Cascading Style Sheet), kan du bruke det i tillegg til stilark som brukes av de som laget nettsidene. Velg Annet fra «Stilark»-lokalmenyen. Finn deretter stilarket ditt, og klikk på Velg.

Proxyer

Klikk på Endre innstillinger for å åpne et vindu der du kan justere innstillinger knyttet til Internett-tilgang gjennom en brannmur.

Databaselagring

Nettsteder som inneholder verktøy for oppretting og redigering av dokumenter, lagrer noen ganger dokumentene som databaser på maskinen din. Du kan øke eller redusere lagringsplassen som blir gjort tilgjengelig for dette. Hvis et nettsted krever mer plass enn det som er tilgjengelig, vises en melding om dette på skjermen.

Vis Utvikle-menyen i menylinjen

Hvis du vil vise en meny med funksjon for utvikling av nettsteder med Safari, markerer du denne avkrysningsruten. Utvikle-menyen kan være nyttig for nettutviklere og andre programvareutviklere.

### Beslektede emner

Utvikle-menyen