Koti
Hakemisto

# Kirjanmerkkien nimeäminen uudelleen

Voit nimetä uudelleen kirjanmerkit, joiden nimet ovat liian pitkiä tai ne eivät näy kokonaan.

1. Avaa Safari, jos se ei ole jo auki.

Avaa Safari

2. Voit tuoda kirjanmerkkiluettelon näkyviin osoittamalla avoimen kirjan symbolia.

Huomaa:Vasemmalla puolella oleva sivupalkki näyttää kokoelmat, kuten kirjanmerkkipalkin tai muut luomasi kokoelmat. Yksittäiset kirjanmerkit on lueteltu oikealla puolella. Jos et näe kirjanmerkkiluetteloa, koska Cover Flow -näkymä peittää sen, vedä Cover Flow -vierityspalkin alapuolella olevaa kahvaa ylöspäin.

3. Valitse kirjanmerkki, jonka haluat nimetä uudelleen, osoittamalla sitä kerran.

4. Valitse kirjanmerkin nimi osoittamalla sitä uudelleen ja kirjoita sitten uusi nimi.

Voit nimetä uudelleen myös kokoelmia. Kirjanmerkkipalkki, Kirjanmerkkivalikko, Osoitekirja, Bonjour ja Historia muodostavat poikkeuksen.

Myöskään Osoitekirja-, Bonjour- ja Historia-kansioissa olevia yksittäisiä kirjanmerkkejä ei ole mahdollista nimetä uudelleen.

### Tähän liittyvät aiheet

Tietoja Bonjourista

Kirjanmerkkien järjestäminen