Koti
Hakemisto

# RSS-sivujen katseleminen

Voit katsella yhtä RSS-sivua kerrallaan tai useampia RSS-sivuja samalla sivulla. Tämä mahdollistaa useiden verkkosivustojen artikkelien nopean selaamisen ilman, että jokainen sivu avataan erikseen.

Yksittäisen RSS-sivun katseleminen

1. Avaa Safari, jos se ei ole jo auki, ja siirry verkkosivulle, josta on myös RSS-versio.

Avaa Safari

2. Jos verkkosivusta on myös RSS-versio, Safarin osoitekenttään tulee näkyviin RSS-painike. Katsele RSS-sivua osoittamalla RSS:ää.

   Jos näkyvissä on Lukija-painike, pidä painike painettuna ja valitse sitten valikosta Näytä RSS.

Useampien RSS-sivujen katseleminen kerrallaan

1. Avaa Safari, jos se ei ole jo auki.

Avaa Safari

2. Voit tuoda kirjanmerkkiluettelon näkyviin osoittamalla avoimen kirjan symbolia.

3. Luo uusi nimetön kansio osoittamalla vasemman sivupalkin alaosassa olevaa lisäyspainiketta (+). Anna kansiolle haluamasi nimi.

4. Vedä kahden tai useamman RSS-sivun kirjanmerkit uuteen kansioon.

5. Osoita sivupalkissa vaihtoehtoa Kirjanmerkkipalkki tai Kirjanmerkkivalikko.

6. Vedä RSS-sivujen kansio oikealla olevaan luetteloon.

Nyt voit osoittaa kansion nimeä kirjanmerkkipalkissa tai kirjanmerkkivalikossa ja valita ”Näytä kaikki RSS-artikkelit”.

Kun katselet RSS-sivuja, huomaa Safari-ikkunan oikeassa reunassa olevat valinnat, joilla voit etsiä ja järjestää artikkeleita ja määrittää, kuinka monta riviä artikkelista näkyy RSS-näkymässä. Safari näyttää myös artikkelien kokonaismäärän ja lukemattomien artikkelien määrän. Jos tilaat Safarissa kirjanmerkityn syötteen, sekä Mail että Safari näyttävät lukemattomien artikkeleiden määrän.

### Tähän liittyvät aiheet

Mikä RSS on?

RSS-verkkosivujen kirjanmerkitseminen

Aiheiden etsiminen RSS-sivuista

RSS-sivun käyttäminen näytönsäästäjänä

Safarin asettaminen ilmoittamaan uusista RSS-sivuista