Hjem
Register

# Vinduet Avanceret

Brug vinduet Avanceret i Safaris indstillinger til at indstille universel adgang, vælge et skriftsnitark og slå Udviklermenuen til.

Mulighed
Beskrivelse

Brug aldrig skrifter mindre end

Vælg dette afkrydsningsfelt, og vælg en minimumsstørrelse på menuen for at forhindre, at teksten på websider bliver for lille. Hvis du er usikker på, hvad du skal vælge, kan du prøve 12 eller 14. Nogle websider vises måske ikke korrekt, hvis du vælger denne indstilling. Indstillingen har ikke indflydelse på tekststørrelsen i billeder.

Tryk på Tab for at fremhæve hvert emne på en webside

Vælg dette afkrydsningsfelt for at kunne flytte rundt på en webside uden at bruge musen.

Skriftsnitark

Hvis du har dit eget skriftsnitark (CSS), kan du bruge det ud over de ark, der bruges af de personer, som fremstiller websider. Vælg Andet på menuen “Skriftsnitark”, find dit skriftsnitark, og klik på Vælg.

Proxyservere

Klik på Skift indstillinger for at åbne et vindue, hvor du kan justere indstillinger til internetadgang via en firewall.

Lagring i database

Websteder, der leverer værktøjer til oprettelse og redigering af dokumenter, opbevarer nogle gange dine dokumenter som databaser på computeren. Du kan øge eller formindske den mængde plads, der må bruges til dette formål. Hvis et websted kræver ekstra plads, vises en meddelelse på skærmen.

Vis Udviklermenu på menulinjen

Hvis du vil vise en menu med valgmuligheder til udvikling af websteder med Safari, skal du vælge dette afkrydsningsfelt. Udviklermenuen er nyttig for webudviklere og andre softwareudviklere.

### Beslægtede emner

Udviklermenuen