Hjem
Register

# Indstil en proxyserver

Hvis computeren opretter forbindelse til internettet via et netværk, som er beskyttet af en firewall, skal du måske vælge en proxyserver, før du kan åbne websider og andre internetressourcer. Serveren kaldes en “proxy”, fordi Safari sender anmodninger om websider til serveren i stedet for direkte til webstedet.

Før du starter, skal du bede din netværksadministrator om at fortælle dig, hvilken type proxyserver du skal angive (f.eks. en web-proxyserver), IP-adressen eller DNS-navnet på serveren og et portnummer.

1. Åbn Safari, hvis programmet ikke er åbent.

Åbn Safari

2. Vælg Safari > Indstillinger, og klik derefter på Avanceret.

3. Klik på Skift indstillinger.

   Vinduet Netværk i Systemindstillinger åbnes.

4. Brug de oplysninger, du har fået af netværksadministratoren, til at ændre proxyindstillingerne.

5. Klik på OK.