Koti
Hakemisto

# Yleiset-asetukset

Safari-asetusten Yleiset-osiossa voit määrittää sivun, joka yleensä tulee näkyviin avatessasi uuden Safari-ikkunan, tavan, jolla Safari käsittelee ladattuja tiedostoja, ja paljon muuta.

Valinta
Kuvaus

Oletusselain

Valitse verkkoselain, joka avautuu, kun osoitat linkkiä sähköpostissa tai muussa sovelluksessa.

Oletushakukone

Valitse hakukone, jota haluat Safarin käyttävän, kun suoritat haun verkossa. (Voit vaihtaa hakukoneiden välillä myös osoittamalla hakukentän vasemmalla puolella olevaa kolmiota ja valitsemalla valikosta.)

Näytä uudessa ikkunassa

Kun valitset Tiedosto > Uusi ikkuna tai palaat Safariin kaikkien ikkunoiden sulkemisen jälkeen, Safari avaa uuden ikkunan. Nämä valinnat määrittävät, mitä uudessa ikkunassa näkyy.

Sama sivu -vaihtoehto avaa viimeksi katsotun verkkosivun. Kirjanmerkit-vaihtoehto avaa kirjanmerkkiluettelon. Välilehdet kohteesta: Kirjanmerkkipalkki -vaihtoehto avaa kaikki kirjanmerkkipalkin kirjanmerkit välilehtiin. Valitse välilehtikansio -vaihtoehto antaa valita kansion tai välilehtikokoelman avattavaksi välilehdillä.

Näytä uudella välilehdellä

Kun valitset Tiedosto > Uusi välilehti, Safari avaa uuden välilehden. Nämä valinnat määrittävät, mitä uudella välilehdellä näkyy.

Kotisivu

Voit määrittää kotisivuksi minkä tahansa verkkosivun. Helpoin tapa määrittää kotisivu on mennä sivulle ja osoittaa ”Aseta nykyiselle sivulle”.

Poista historiakohteet

Tässä valikossa voit määrittää, kuinka pitkään verkkosivuja säilytetään historialuettelossa.

Tallenna ladatut tiedostot

Valitse kansio tai muu sijainti lataamillesi kohteille.

Kysy aina ennen lataamista (vain Windowsissa)

Aseta Safari kysymään sinulta ennen tiedostojen lataamista internetistä.

Poista ladatut kohteet luettelosta

Safari pitää yllä luetteloa ladatuista kohteista. Jos haluat, että luettelo tyhjenee automaattisesti, valitse kun Safari lopetetaan onnistuneen tiedostolatauksen jälkeen. Muussa tapauksessa voit tyhjentää luettelon käsin valitsemalla Ikkuna > Lataukset ja osoittamalla Tyhjennä.

Avaa ”turvalliset” tiedostot lataamisen jälkeen (vain Macissa)

Jos tämä on valittuna, Safari avaa automaattisesti määrätyn tyyppiset tiedostot, mutta ei avaa ohjelmia.

### Tähän liittyvät aiheet

Selaaminen välilehdillä