Hjem
Register

# Vinduet Udseende

Brug vinduet Udseende i Safaris indstillinger til at indstille skrifter til websider og til at vælge, om der skal vises billeder på websider.

Mulighed
Beskrivelse

Standardskrift og Fast skriftbredde

Du ændrer de skrifter, som bruges på websider, der ikke er valgt skrifter til, ved at klikke på knappen Vælg og vælge den ønskede skrift.

Vis billeder, når siden åbnes

Fravælg dette afkrydsningsfelt for at forhindre billeder i at blive vist, når websider åbnes. Når du slår denne mulighed fra, åbnes siden hurtigere, men du går måske glip af vigtige oplysninger.

Skriftudglatning (kun Windows)

Vælg en mulighed til skriftudglatning på lokalmenuen. Skriftudglatning formindsker takkede kanter i nogle skrifter på websider.

Standardkodning

Hvis teksten på en webside er ulæselig, skal du muligvis vælge en anden kodning. Vælg en, der passer til sproget på de websider, du oftest bruger.

Du ændrer kodningen til en bestemt side ved at vise siden i Safari, vælge Oversigt > Tekstkodning og derefter vælge det sprog, du vil bruge.

Du kan også vælge, hvilket indhold der vises på visse sider, i vinduet Sikkerhed i Safari-indstillinger.