Koti
Hakemisto

# Safari-ikkunan muokkaaminen

Safari-ikkunassa on työkalupalkki, kirjanmerkkipalkki ja välilehtipalkki yläreunassa ja tilapalkki alareunassa. Voit kätkeä, näyttää ja muokata näitä palkkeja.

Palkin kätkeminen tai näyttäminen

1. Avaa Safari, jos se ei ole jo auki.

Avaa Safari

2. Valitse Näytä > Kätke työkalupalkki, Kätke kirjanmerkkipalkki, Kätke välilehtipalkki tai Kätke tilapalkki. Jos palkki on kätkettynä, sen Näytä-valikon valinnaksi muuttuu Näytä.

Välilehtipalkkia ei voida kätkeä, kun ikkunassa on useita välilehtiä.

Työkalupalkin muokkaaminen

1. Avaa Safari, jos se ei ole jo auki.

Avaa Safari

2. Valitse Näytä > Muokkaa työkalupalkkia.

3. Vedä painikkeita työkalupalkkiin tai siitä pois.

4. Voit järjestää painikkeet uudelleen siirtämällä ne haluamaasi järjestykseen.

5. Osoita Valmis.

Jos haluat ohittaa nämä vaiheet ja uudelleenjärjestellä painikkeita nopeasti, pidä Komento-näppäintä (⌘) painettuna ja vedä painikkeet haluamiisi paikkoihin. Tämä oikotie ei toimi Top Sites-, koti-, historia- ja kirjanmerkit (avoin kirja) -painikkeille.

Kirjanmerkkien järjestäminen uudelleen kirjanmerkkipalkissa

Vedä kirjanmerkit haluamaasi paikkaan Safarin kirjanmerkkipalkissa.

### Tähän liittyvät aiheet

Kirjanmerkkien säilyttäminen kirjanmerkkipalkissa