Koti
Hakemisto

# Safari-ongelmien ratkaisu

Jos verkon selaamisessa on ongelmia, kokeile alla lueteltuja ehdotuksia.

Verkkosivut eivät avaudu

Jos verkkosivut eivät näy, tarkista ensin internet-yhteys. Kokeile toista, internetiä käyttävää ohjelmaa, kuten sähköpostia. Varmista, että kaikki kaapelit ovat liitettyinä ja että kaikki käyttämäsi verkkolaitteet (kuten reititin) ovat päällä.

Jos haluat lisätietoja yhteysongelmien selvittämisestä, valitse Omenavalikko > ”Järjestelmäasetukset” ja osoita Verkko. Osoita Verkko-asetuksissa Avusta minua -painiketta.

Avaa Verkko-asetukset

Verkkosivujen avaamiseen ja lukemiseen liittyvät ongelmat

Jos tietokoneella on internet-yhteys, mutta ongelmia esiintyy edelleen, odota hetki ja yritä avata verkkosivu uudelleen. Jos sivu ei edelleenkään aukea, valitse Safari > Tyhjennä välimuisti, ja yritä avata sivu uudelleen. Jos haluat lisäohjeita, katso:

Ongelmia verkkosivujen tai verkkosivustojen avaamisessa

Verkkosivut ovat vääristyneet tai niiden lukeminen on hankalaa

Jos verkkosivujen lukeminen on hankalaa, koska ne ovat vääristyneet, eivät näy kokonaan tai teksti on liian pientä, avaa Safari-asetukset ja muuta yhtä tai useampaa asetusta. Jos haluat lisäohjeita, katso:

Ongelmia verkkosivujen lukemisessa

Haut eivät ole tehokkaita

Etsiminen on yleensä paras tapa tutkia verkkoa. Jos haluamiesi verkkosivujen löytäminen on hankalaa, katso:

Verkkohakujen parantaminen

AutoFill ei toimi

Safarin AutoFill-ominaisuus säästää aikaa, koska se muistaa käyttäjätunnuksia ja salasanoja sekä henkilökohtaisia tietoja, joita täydennät verkkosivuilla oleviin lomakkeisiin. Jos tämä ominaisuus ei toimi, avaa Safari-asetukset ja muuta AutoFillin valintoja. Jos haluat lisäohjeita, katso:

Jos AutoFill ei toimi

Ongelmat tiedostojen lataamisessa

Jos sinulla on ongelmia tiedostojen lataamisessa, tarkista Lataukset-ikkunassa että latausprosessi on päättynyt. Jos lataaminen on keskeytynyt ja näet Jatka-painikkeen (oranssi kaareva nuoli), osoita sitä.

Tiedostojen lataamiseen ja ladattujen tiedostojen avaamiseen liittyviin ongelmiin on useita syitä. Jos haluat lisäohjeita, katso:

Ongelmat tiedostojen lataamisessa

Liitännäisiin liittyvät ongelmat

Liitännäiset ovat pieniä ohjelmia, jotka toimivat Safarin kanssa näyttäen ja suorittaen erikoissisältöä, kuten animaatioita ja elokuvia verkkosivuilla. Jos saat ilmoituksen puuttuvasta liitännäisestä tai jos käytössäsi on Intel-pohjainen Mac ja sinun on asennettava PowerPC-pohjaiselle tietokoneelle tarkoitettu liitännäinen, katso:

Jos liitännäinen puuttuu
Jos tarvitset PowerPC-liitännäisen

Lisää vianetsinnän aiheita

Jos mikään yllä olevista linkeistä ei ole avuksi, siirry Applen palvelu ja tuki -verkkosivustolle:

Applen palvelu ja tuki

### Tähän liittyvät aiheet

Palautteen antaminen Safarista