Hjem
Register

# Hvad er cookies?

En cookie er et lille arkiv, som et websted opretter og anbringer på computeren. Når du besøger et websted, som bruger cookies, beder webstedet Safari om at opbevare cookies på computeren. Når du vender tilbage til webstedet senere, sender Safari webstedets cookies tilbage til webstedet.

Cookies kan opbevare oplysninger, som identificerer dig på næsten samme måde som dit navn og din adresse. Et websted har kun adgang til de oplysninger, du selv giver. Et websted kan f.eks. ikke finde din e-post-adresse, hvis du ikke selv oplyser den. Et websted kan ikke få adgang til andre oplysninger på computeren.

Cookies fortæller et websted, hvem du er, så stedet kan udføre forskellige funktioner, der kan være praktiske for dig. Webstedet kan opbevare dine indstillinger, f.eks. den type bøger, du godt kan lide at læse, eller de film, der interesserer dig, eller holde styr på dine køb via internettet eller huske dine resultater i de spil, du spiller på nettet.

Safari accepterer som standard kun cookies fra de websteder, du åbner. Det kan forhindre annoncører i at anbringe cookies på din computer. Du kan ændre indstillingerne til cookies, så Safari ikke accepterer nogen cookies eller accepterer alle cookies.

### Beslægtede emner

Administrer cookies

Fjern cookies fra computeren

Nulstil Safari

### Åbn

Åbn Safari