Hjem
Indeks

# Vis og tilpass Top Sites

Safari finner ut hva som er favorittnettstedene dine, og viser forhåndsvisninger av dem på Top Sites-siden. Safari velger Top Sites-nettsider basert på hvor ofte du besøker dem, og hvor lenge det er siden forrige gang du besøkte nettsiden. Etter hvert som du utforsker Internett og finner nye nettsteder, endres Top Sites-siden for å gjenspeile interessene dine.

Hvis du vil se Top Sites-siden, klikker du på dette symbolet på bokmerkelinjen i Safari:

Åpne en Top Sites-side

1. Åpne Safari hvis det ikke allerede er åpent, og klikk deretter på Top Sites-symbolet.

Åpne Safari

2. Klikk på forhåndsvisningen av siden du vil gå til. Sider med nytt innhold, har en stjerne øverst til høyre.

Legg til en nettside på Top Sites-siden

1. Åpne Safari hvis det ikke allerede er åpent.

Åpne Safari

2. Klikk på Rediger-knappen på Top Sites-siden. Gjør ett av følgende:

- Åpne nettsiden i et nytt Safari-vindu, marker adressen til nettsiden i adresselinjen, og flytt adressen til Top Sites-siden.

- Flytt en kobling fra en e-postmelding, et tekstdokument, en nettside eller en annen kilde til Top Sites-siden.

- Skriv inn adressen i et dokument, marker adressen, og flytt den til Top Sites-siden.

3. Når du er ferdig med å legge til sider, klikker du på Ferdig.

Tilpass Top Sites

1. Åpne Safari hvis det ikke allerede er åpent.

Åpne Safari

2. Klikk på Rediger-knappen på Top Sites-siden. Gjør ett av følgende:

- Hvis du vil angi at en nettside alltid skal vises på Top Sites-siden og ikke erstattes med andre sider du besøker oftere, klikker du på tegnestiftsymbolet øverst til venstre på nettsiden.

  Du gjør om denne handlingen ved å klikke på tegnestiftsymbolet igjen.

- Hvis du vil angi at en nettside aldri skal vises på Top Sites-siden, klikker du på krysset øverst til venstre på nettsiden.

- Klikk på Liten, Middels eller Stor for å vise henholdsvis 24, 12 eller 6 forhåndsvisninger av nettsider.

- Flytt nettsidene for å endre rekkefølgen.

3. Når du er ferdig med å gjøre endringer, klikker du på Ferdig.

Vis Top Sites i fullskjermmodus (Mac)

Du kan forstørre Top Sites-siden (eller en hvilken som helst side som vises i Safari-vinduet) slik at den tar opp hele skjermen.

Merk:Visning i fullskjermmodus er kun tilgjengelig hvis du har Mac OS X versjon 10.7 Lion eller nyere. Hvis du vil ha informasjon om hvordan du oppgraderer Mac OS X, besøker du Mac OS X-nettstedet.

- Hvis du vil forstørre en nettside slik at den bruker hele skjermen, klikker du på pilene øverst til høyre i et programvindu:

- Hvis du vil gå fra et vindu til et annet i fullskjermmodus, dra til venstre eller høyre, eller trykk på piltastene på tastaturet.

- Hvis du vil gå tilbake til standardvisning, klikker du på pilene øverst til høyre i vinduet:

Mac OS X-nettstedet

Vis Top Sites i fullskjermmodus (Windows)

Velg Handling-menyen > Gå til fullskjermmodus, eller trykk på F11. (Handling-menyen er nesten øverst til høyre i Safari-vinduet, og ser ut som et tannhjul.)

Hvis du vil gå tilbake til standardvisning, gjentar du trinnene.

### Beslektede emner

Tilpass Safari-vinduet