Hjem
Register

# Genveje til fuld tastaturadgang

Fuld tastaturadgang er en hjælp for dem, der har svært ved at bruge en mus. Safari understøtter de almindelige genveje til fuld tastaturadgang til knapper og menuer. Du kan også bruge tastaturet til at fremhæve henvisninger på websider.

Når fuld tastaturadgang er slået til, bruger Safari de normale genvejstaster til at få adgang til menuer og vinduer plus de ekstra genveje, der vises i tabellen nedenfor. Du slår fuld tastaturadgang til ved at åbne vinduet Tastaturgenveje i vinduet Tastatur.

Åbn vinduet Tastaturgenveje i vinduet Tastatur
Tast
Handling

Tabulatortasten

Fremhæver knapper og tekstfelter i adresselinjen, bogmærker og bogmærkesamlinger på bogmærkelinjen samt bogmærkelisten og faner i fanelinjen.

Du kan også fremhæve henvisninger og knapper på websider. Du slår denne funktion til ved at vælge Safari > Indstillinger, klikke på Avanceret og derefter vælge "Tryk på Tab for at fremhæve hvert emne på en webside".

Pil op og pil ned

Åbner menuer til bogmærkesamlinger på bogmærkelinjen og knapperne Frem og Tilbage på adresselinjen. Du kan også bruge piletasterne til at vælge emner på disse menuer.

Alternativ-Tab

Hvis du har valgt at fremhæve henvisninger med Tabulatortasten, kan du trykke på Alternativ-Tab for at vælge emner, der ikke er henvisninger. Det kan være nyttigt, hvis en side indeholder mange henvisninger.

Mellemrumstast

Vælger en fremhævet knap.

Retur

Åbner en fremhævet henvisning.

Brug Universel adgang til at slå tilgængelighedsfunktioner til.

Åbn Universel adgang