Koti
Hakemisto

# Kehitys-valikko

Kehitys-valikko sisältää työkaluja verkkokehittäjille, jotka luovat sivustoja Safarille ja Mac OS X:lle.

Huomaa:Jos Kehitys-valikko ei näy valikkorivillä, avaa Safari-asetukset, osoita Lisävalinnat ja valitse ”Näytä Kehitys-valikko valikkorivillä”.

Valinta
Kuvaus

Avaa sivu kohteella

Voit avata nykyisen verkkosivun käyttämällä toista tietokoneella olevaa selainta. Kaikki tietokoneella olevat selaimet luetellaan alivalikossa.

Käyttäjäagentti

Voit vaihtaa tapaa, jolla selain tunnistautuu verkkopalvelimelle. Tällä valinnalla voit huijata www-palvelimen luulemaan, että käytät eri selainta, käyttöjärjestelmää tai Safari-versioita, jotta voit tutkia, tarjoaako palvelin eri sisältöä eri olosuhteissa.

Näytä verkkoerittely

Avaa verkkoerittelyn. Verkkoinspektori listaa verkkosivulta löytyvät resurssit, kuten dokumentit, tyylisivut ja skriptit. Sen avulla voit katsella ja tutkia sivun lähdekoodia, tyylisivutietoja (CSS), DOM-puita, visuaalisia DOM-määritteitä ja DOM-ominaisuuksia. Verkkoinspektori sisältää myös virhekonsolin ja verkon aikajanan.

Näytä virhekonsoli

Avaa verkkoerittelyn virhekonsolin, joka avaa näkymän HTML- ja XML-syntaksin virheistä ja varoituksista. Virhekonsoli näyttää myös JavaScript-virheet ja muut viestit console.logista, console.errorista, console.warnista, console.assertista ja console.infosta.

Näytä katkelmamuokkain

Avaa ikkunan, jossa voit nopeasti testata pieniä HTML-koodipätkiä ilman, että joudut avaamaan koko verkkosivun.

Näytä Laajennusten rakentaja

Avaa Laajennusten rakentajan, kehittäjien käyttämän työkalun, jolla voi paketoida ja lisätä metadataa luotaviin laajennuksiin.

Aloita JavaScriptin vianmääritys

Avaa Verkkoinspektorin ja laittaa skriptien debuggauksen päälle.

Aloita JavaScriptin profilointi

Aloittaa profiilin tallentamisen nykyisen verkkosivun suorittamille JavaScript-skripteille. Jos haluat katsella tallennettua profiilia, osoita Lopeta JavaScriptin profilointi.

Poista välimuistit käytöstä

Pakottaa Safarin noutamaan aliresurssin verkkopalvelimelta joka kerta kun aliresurssia käytetään sen sijaan, että Safari käyttäisi välimuistissa olevaa kopiota.

Poista kuvat käytöstä

Pakottaa Safarin näyttämään kuvien vaihtoehtoisen sisällön kuvien tilalla. Tästä toiminnosta on hyötyä silloin, kun haluat tutkia verkkosivusi vaihtoehtoista sisältöä. Näytä kuvat sivun avautuessa -kohdan valinnan poistamisella Safarin Ulkoasu-asetuksissa on sama vaikutus.

Poista tyylit käytöstä

Pakottaa Safarin ohittamaan kaikki CSS-tyylit. Tästä toiminnosta on hyötyä silloin, kun haluat tutkia verkkosivullasi esiintyvää asetteluongelmaa. Jos olet asettanut tyylisivun käyttöön Safari-asetusten Lisävalinnat-osiossa, sen käyttöä jatketaan.

Poista JavaScript käytöstä

Pakottaa Safarin ohittamaan kaiken JavaScript-sisällön. Tästä toiminnosta on hyötyä silloin, kun tutkit verkkosivujen osien käyttäytymiseen liittyviä ongelmia ja haluat testata verkkosivun toimintaa selaimella, joka ei tue JavaScriptiä tai jonka JavaScript on poistettu käytöstä. Voit poistaa JavaScriptin käytöstä ja ottaa sen takaisin käyttöön Safari-asetusten Suojaus-osiossa.

Poista Runaway JavaScript -ajastin käytöstä

Runaway JavaScript -ajastin keskeyttää erittäin hitaiden skriptien suorituksen, jolloin saat jälleen Safarin hallintaasi. Toiminnon poistaminen käytöstä voi olla hyödyllistä tietyn automaattisen testauksen aikana.

Poista sivustokohtaiset viritelmät käytöstä

Jotkin Safarin versiot sisältävät tapauskohtaista koodia, jonka avulla tietyt verkkosivut käyttäytyvät normaalisti sillä aikaa, kun Applen insinöörit työskentelevät kanssasi paremman ja kestävän ratkaisun löytämiseksi. Tämä toiminto poistaa tällaisen tapauskohtaisen koodin käytöstä, jolloin voit testata omia ratkaisujasi.

### Tähän liittyvät aiheet

Verkkosivustojen kehittäminen Safarille