Hjem
Indeks

# Tastaturtilgang-snarveier

Tastaturtilgang er nyttig for de som har problemer med å bruke en mus. Safari støtter standard tastaturtilgang-snarveier for knapper og menyer. Du kan også bruke tastaturet til å markere koblinger på nettsider.

Når tastaturtilgang er aktivert, bruker Safari standard tastatursnarveier for å få tilgang til menyer og vinduer, samt tastatursnarveiene i tabellen nedenfor. Hvis du vil slå på tastaturtilgang, åpner du Tastatursnarveier-panelet i Tastatur-valgpanelet.

Åpne Tastatursnarveier-panelet i Tastatur-valgpanelet
Tast
Handling

Tabulator

Markerer knapper og tekstruter i adresselinjen, faner i fanelinjen, bokmerker og bokmerkesamlinger i bokmerkelinjen og bokmerkelisten.

Du kan også markere koblinger og knapper på nettsider. Hvis du vil aktivere denne funksjonen, velger du Safari > Valg, klikker på Avansert og markerer deretter avkrysningsruten for «Trykk på Tab for å velge objekter på en nettside».

Pil opp og pil ned

Åpner menyene for bokmerkesamlingene i bokmerkelinjen, og for «Vis forrige side» og «Vis neste side» i adresselinjen. Du kan også bruke piltastene til å markere objekter i disse menyene.

Tilvalg-tabulator

Hvis du aktiverte muligheten til å markere koblinger ved hjelp av Tab-tasten, kan du markere objekter som ikke er koblinger, ved å trykke på Tilvalg-Tab. Dette kan være nyttig hvis en side har et stort antall koblinger.

Mellomromstasten

Velger en markert knapp.

Returtasten

Åpner en markert kobling.

Bruk Særlige behov-valgpanelet for å aktivere tilgjengelighetsfunksjoner.

Åpne Særlige behov-valgpanelet