Hjem
Register

# Løs problemer med Safari

Hvis du har problemer med at udforske internettet, kan du prøve at bruge følgende løsningsforslag.

Websider vises ikke

Hvis websider ikke vises, skal du først kontrollere internetforbindelsen. Prøv at arbejde i et andet program, der bruger internettet, f.eks. dit e-post-program. Sørg for, at alle kabler er tilsluttet, og at der er tændt for alle de netværksenheder, du bruger (f.eks. en router).

Du kan få hjælp til diagnosticering af problemer med forbindelsen ved at vælge Apple > Systemindstillinger og derefter klikke på Netværk. Klik på knappen Hjælp mig i Netværk.

Åbn Netværk

Problemer med at åbne eller læse websider

Hvis computeren har forbindelse til internettet, og der stadig er problemer, skal du vente et par minutter og derefter prøve at se websiden igen. Hvis siden stadig ikke åbnes, skal du vælge Safari > Tøm buffer og derefter prøve at åbne siden igen. Du kan få mere hjælp i:

Problemer med at åbne websider eller -steder

Websider ser forkerte ud eller er svære at læse

Hvis du har svært ved at læse websider, fordi de ser forkerte eller ufuldstændige ud, eller fordi teksten er for lille, skal du måske åbne Safaris indstillinger og ændre en eller flere indstillinger. Du kan få mere hjælp i:

Problemer med at læse websider

Søgninger er ikke effektive

Den bedste metode til udforskning af internettet er via søgninger. Hvis du ikke kan finde de ønskede websider, kan du læse:

Bedre søgninger på internettet

Auto-udfyld virker ikke

Safaris funktion til automatisk udfyldning sparer tid, fordi den husker de brugernavne, adgangskoder og personlige oplysninger, du bruger, når du udfylder formularer på websider. Hvis denne funktion ikke virker, skal du måske åbne Safaris indstillinger og vælge andre indstillinger under Auto-udfyld. Du kan få mere hjælp i:

Hvis Auto-udfyld ikke virker

Problemer med at hente arkiver

Hvis du ikke kan hente et arkiv, skal du se i vinduet Overførsler, om overførslen er færdig. Måske er overførslen sat på pause; hvis knappen Genoptag (orange med en buet pil) vises, skal du klikke på den.

Der kan være flere andre årsager til, at der er problemer med at hente arkiver eller åbne arkiver, som du har hentet. Du kan få mere hjælp i:

Problemer med at hente arkiver

Problemer med tilbehør

Tilbehør er små programmer, der arbejder med Safari om at vise og afvikle specielt indhold, f.eks. animationer og film, på websider. Hvis der vises en meddelelse om, at der mangler et tilbehør, eller du har en Intel-baseret Mac-computer og skal installere et tilbehør, der er beregnet til PowerPC-baserede computere, kan du læse:

Hvis et tilbehør mangler
Hvis et PowerPC-tilbehør mangler

Flere emner om fejlfinding

Hvis ingen af ovenstående henvisninger hjælper, skal du gå til Apples websted om service og support:

Apple Service & support

### Beslægtede emner

Send kommentarer om Safari