Hjem
Indeks

# Sikkerhet-valg

Bruk Sikkerhet-panelet i Safari-valg for å blokkere eller tillate bestemte typer nettinnhold og slå sikkerhetsadvarsler av og på.

Valg
Beskrivelse

Forfalskede nettsteder:

Varsle ved åpning av forfalskede nettsteder

Safari viser en melding når du forsøker å gå til et nettsted som har blitt rapportert som forfalsket. Hvis du ikke vil at advarselen skal vises, fjerner du markeringen fra denne avkrysningsruten.

Nettinnhold

Aktiver programtillegg

Safari bruker programtillegg til å vise eller spille av multimedieinnhold på nettsider, for eksempel bilder, musikk og video. Hvis du vil blokkere programtillegg, fjerner du markeringen i denne avkrysningsruten.

Aktiver Java

Animasjoner, interaktive funksjoner, klokker og andre forbedringer på nettsider blir noen ganger styrt av en programvare kalt Java. Fjern markeringen i denne avkrysningsruten hvis du vil blokkere Java.

Aktiver JavaScript

JavaScript er en programvareteknologi som gjør at enkelte typer knapper, Internett-skjemaer og annet innhold på nettsider fungerer som de skal. Fjern markeringen i denne avkrysningsruten hvis du vil blokkere JavaScript.

Merk: Hvis du deaktiverer JavaScript, kan det føre til at mange nettsteder ikke fungerer som de skal.

Blokker popupvinduer

Hvis du vil blokkere reklame i popupvinduer, markerer du denne avkrysningsruten. Det finnes imidlertid nettsteder som bruker popupvinduer på en legitim måte. Du kan raskt aktivere popupvinduer ved å åpne Safari-menyen på Mac-maskinen og deretter fjerne markeringen i avkrysningsruten ved Blokker popupvinduer.

Usikrede skjemaer

Spør før et usikret skjema sendes fra et sikkert nettsted

Selv om et nettsted ellers er sikkert, kan det inneholde skjemaer som ikke sendes på en sikker måte. Slike skjemaer kan for eksempel inneholde passord eller kredittkortnummer. En melding vises i Safari før et slikt skjema sendes, slik at du har mulighet til å avbryte sendingen. Hvis du ikke vil at denne meldingen skal vises, fjerner du markeringen fra denne avkrysningsruten.