Hjem
Register

# Udviklermenuen

Udviklermenuen indeholder værktøjer, som webudviklere kan bruge til oprettelse af websteder til Safari og Mac OS X.

Bemærk: Hvis Udviklermenuen ikke vises på menulinjen, skal du åbne Indstillinger i Safari, klikke på Avanceret og vælge “Vis Udviklermenu på menulinjen”.

Mulighed
Beskrivelse

Åbn side med

Sikrer, at du kan åbne den viste webside vha. en anden webbrowser på computeren. Alle webbrowsere på computeren vises på undermenuen.

Brugeragent

Sikrer, at du kan ændre den måde, hvorpå din webbrowser identificeres af webserveren. Brug denne mulighed til at “narre” webserveren til at tro, at du bruger en anden browser, et andet operativsystem eller en anden version af Safari, så du kan finde ud af, om serveren leverer andet indhold under andre omstændigheder.

Vis Webinfo

Åbner Webinfo. Webinfo viser de ressourcer, der findes på en webside, f.eks. dokumenter, skriftsnitark og instrukser. Det sikrer, at du kan se og søge i sidens kildekode, CSS-oplysninger (Cascading Style Sheet), DOM-træer (Document Object Model), visuel DOM-metrik og DOM-egenskaber. Webinfo indeholder også en fejlkonsol og en netværkstidslinje.

Vis fejlkonsol

Åbner webinfos fejlkonsol, som viser HTML- og XML-syntaksfejl og -advarsler. Fejlkonsollen viser også JavaScript-fejl og andre meddelelser fra console.log, console.error, console.warn, console.assert og console.info.

Vis redigeringsværktøj til udklip

Åbner et vindue, som du kan bruge til hurtigt at teste små fragmenter af HTML-kode uden at åbne en hel webside.

Vis udvidelsesbygger

Åbner Udvidelsesbygger, som er et værktøj, der bruges af udviklere til at pakke og levere metadata til de udvidelser, de opretter.

Start fejlfinding af JavaScript

Åbner Webinfo og slår instruksfejlfinding til.

Start profilering af JavaScript

Begynder at optage en beskrivelse af alle de JavaScript-instrukser, der afvikles af den aktuelle webside. Du kan se den optagede beskrivelse ved at klikke på Stop profilering af JavaScript.

Slå buffere fra

Sikrer, at Safari henter en underressource fra webserveren, hver gang underressourcen åbnes, i stedet for at bruge en kopi fra bufferen.

Slå billeder fra

Sikrer, at Safari kan vise alternativt indhold i stedet for billeder. Dette er nyttigt til at sikre, at din webside har korrekt alternativt indhold. Det har samme effekt, hvis du fravælger “Vis billeder, når siden åbnes” i vinduet Udseende i Safaris indstillinger.

Slå skriftsnit fra

Får Safari til at ignorere alle CSS-formater. Dette er praktisk til undersøgelse af visse typer layoutproblemer på websteder. Hvis der er et skriftsnitark i vinduet Avanceret i Safaris indstillinger, bliver det fortsat brugt.

Slå JavaScript fra

Sikrer, at Safari ignorerer alle JavaScript-instrukser. Dette er praktisk til undersøgelse af visse problemer med, hvordan dele af websteder fungerer, og til at teste et websteds ydeevne i webbrowsere, der ikke understøtter JavaScript eller hvor JavaScript ikke er slået fra. Du kan også slå JavaScript fra og til i vinduet Sikkerhed i Safaris indstillinger.

Slå Runaway JavaScript Timer fra

Runaway JavaScript Timer afbryder afvikling af meget langsomme instrukser, så du kan bruge Safari på normal vis igen. Det kan være praktisk at slå den fra til visse typer af automatiske test.

Slå Site-specific Hacks fra

Nogle versioner af Safari indeholder kode til specielle tilfælde, som sikrer, at visse websider kan fungere normalt, mens Apples ingeniører arbejder sammen med dig om at finde en bedre langsigtet løsning. Denne mulighed slår denne kode til specielle tilfælde fra, så du kan teste dine langsigtede løsninger.

### Beslægtede emner

Udvikl websteder til Safari