Hjem
Register

# Organiser bogmærker

Du bruger bogmærkelisten til at organisere bogmærker i Safari.

Bemærk:Bogmærkelisten indeholder en eller flere af følgende specielle samlinger, som du ikke kan organisere eller ændre: Historie, Adressebog, Bonjour og Alle RSS-feeds. Klik på symbolet for den åbne bog for at se bogmærkelisten.

Se bogmærkelisten

1. Åbn Safari, hvis programmet ikke er åbent, og klik derefter på symbolet for den åbne bog.

Åbn Safari

2. Du ser indholdet af en samling ved at klikke på samlingens navn.

   Bogmærkelistens indholdsoversigt viser samlinger, f.eks. Historie, Bogmærkelinje og Bogmærkemenu, som allerede er indstillet. Hvis du har tilføjet dine egne samlinger, vises de også i indholdsoversigten.

Hvis du ikke kan se bogmærkelisten, fordi Cover Flow-oversigten dækker den, skal du trække håndtaget under Cover Flow-rulleskakten opad.

Opret en ny samling

1. Åbn Safari, hvis programmet ikke er åbent, og klik derefter på symbolet for den åbne bog.

Åbn Safari

2. Klik på knappen Tilføj (+) nederst på bogmærkelistens indholdsoversigt til venstre. Der vises et mappesymbol i indholdsoversigten.

   Du føjer en undermappe til en samling ved at vælge samlingen og derefter klikke på knappen Tilføj (+) nederst på bogmærkelisten til højre.

3. Erstat navnet “mappe uden navn” med et andet navn.

Flyt og kopier bogmærker

Åbn Safari, hvis programmet ikke er åbent, og klik derefter på symbolet for den åbne bog.

Åbn Safari

- Du flytter eller kopierer et bogmærke fra en samling til en anden ved at vælge den samling, der indeholder bogmærket. Vælg derefter bogmærket, og træk det til den venstre indholdsoversigt, og anbring det på den samling, hvor det skal være.

  Hvis du vil beholde bogmærket i begge samlinger, skal du holde Alternativtasten nede, mens du trækker.

- Du flytter rundt på bogmærker eller samlinger ved at trække dem op og ned på listen. Du kan kun ændre rækkefølge på samlinger, som du selv har tilføjet.

- Du opretter et hierarki af samlinger ved at trække en samling til en anden.

Bogmærkeindstillinger har også indflydelse på organiseringen af bogmærker, og om bogmærker fra din adressebog eller fra enheder på det lokale netværk inkluderes i bogmærkelisten.

### Beslægtede emner

Opbevar bogmærker på Bogmærkemenuen

Opbevar bogmærker på bogmærkelinjen

Vælg indstillinger til Safari