Hjem
Indeks

# Tøm bufferen

Når du åpner nettsider, arkiverer Safari sidene midlertidig i bufferen på maskinen. Hvis du går tilbake til en nettside du har besøkt tidligere, kan Safari hente nettsider raskere fra bufferen enn fra Internett, så du sparer tid når du skal åpne sider du bruker ofte.

Hvis innholdet på en nettside ser ut til å ikke være oppdatert, kan du tømme bufferen slik at Safari henter den nyeste versjonen av siden. Hvis du tror en nettside ikke åpnes på riktig måte, kan det hjelpe å tømme bufferen.

Tøm bufferen

1. Åpne Safari hvis det ikke allerede er åpent.

Åpne Safari

2. Velg Safari > Tøm buffer, og klikk deretter på Tøm.

Last inn nåværende side på nytt

Mens du ser på en nettside med Safari, velger du Vis > Last inn siden på nytt eller klikker på Last inn på nytt-symbolet (en bøyd pil) i adressefeltet i Safari.

Når du laster inn en side på nytt, vises alltid den nyeste versjonen av siden. Bufferen brukes ikke.