Hjem
Register

# Udforsk i faner

Du kan gennemse websider ved at vise dem som separate faner i Safari-vinduet.

Åbn sider individuelt i faner

Åbn Safari, hvis programmet ikke er åbent.

Åbn Safari

Gør et af følgende:

- Ctrl-klik på en henvisning på en webside, og vælg “Åbn henvisning i ny fane” eller Kommando (⌘)-klik på henvisningen.

- Ctrl-klik på et bogmærke på bogmærkelinjen, og vælg “Åbn i ny fane” eller “Åbn i faner” eller Kommando (⌘)-klik på bogmærket.

- Hold Kommandotasten (⌘) nede, og klik på knappen Tilbage eller Frem.

- Hold Kommandotasten (⌘) nede, og klik på symbolet for den åbne bog.

- Hold Kommandotasten (⌘) nede, og klik på symbolet for Top Sites.

Bemærk:Hvis du fravælger “⌘-klik åbner en henvisning i en ny fane” i vinduet Faner i Safaris indstillinger, åbner tastaturgenvejen med Kommandotasten (⌘) nye vinduer i stedet for faner.

Åbn sider i faner automatisk

1. Åbn Safari, hvis programmet ikke er åbent.

Åbn Safari

2. Vælg Safari > Indstillinger, og klik derefter på Faner.

3. Vælg Automatisk på lokalmenuen “Åbn sider i faner i stedet for i vinduer”.

Vælg kun Altid, hvis alle de henvisninger, der normalt åbner nye vinduer, skal åbne nye faner, inklusive henvisninger, der er beregnet til at åbne specielt formaterede separate vinduer (f.eks. en lille dialog til indtastning af brugernavn og adgangskode).

Åbn faner fra bogmærkelisten

1. Åbn Safari, hvis programmet ikke er åbent.

Åbn Safari

2. Klik på symbolet for den åbne bog for at se bogmærkelisten.

3. Vælg i indholdsoversigten den samling, der indeholder de bogmærker, du vil åbne. Bogmærkerne i samlingen vises til højre.

   Hvis du ikke kan se bogmærkelisten til højre, fordi Cover Flow-oversigten dækker den, skal du trække håndtaget under Cover Flow-rulleskakten opad.

4. Vælg de bogmærker, du vil åbne, og tryk derefter på mellemrumstasten.

Bemærk:Hvis du fravælger “⌘-klik åbner en henvisning i en ny fane” i vinduet Faner i Safaris indstillinger, åbner tastaturgenvejen med Kommandotasten (⌘) nye vinduer i stedet for faner.

Opret et bogmærke til et sæt faner som en samling

1. Åbn Safari, hvis det ikke allerede er åbent, og åbn derefter websiderne som faner i et Safari-vindue.

Åbn Safari

2. Vælg Bogmærker > “Tilføj bogmærke til disse faner”.

3. Skriv et navn til bogmærket, vælg en placering på lokalmenuen, og klik derefter på Tilføj.

Hvis du anbringer samlingen på bogmærkelinjen, kan du få alle siderne i den til at åbnes som faner, når du klikker på samlingen. Klik på symbolet for den åbne bog, vælg Bogmærkelinje i indholdsoversigten, og vælg derefter Automatisk klik ved siden af navnet på samlingen på listen til højre.

Omarranger eller flyt faner

Åbn Safari, hvis programmet ikke er åbent.

Åbn Safari

- Du ændrer rækkefølge på faner ved at anbringe markøren over en fane og trække den til venstre eller højre på fanelinjen.

- Du åbner en fane i et andet Safari-vindue ved at anbringe markøren over fanen og trække den til et andet Safari-vindue.

- Du åbner en fane i et nyt separat vindue ved at trække den til skrivebordet eller vælge Vindue > “Flyt fane til nyt vindue”.

- Du kombinerer flere åbne Safari-vinduer til et enkelt vindue med flere faner på følgende måde: Vælg Vindue > Kombiner alle vinduer.

Du ændrer indstillinger til åbning af sider i faner ved at vælge Safari > Indstillinger og derefter klikke på Faner.

### Beslægtede emner

Vælg indstillinger til Safari