Hjem
Register

# Hvis du skal fjerne et tilbehør

Hvis du for nylig har installeret et tilbehør og bemærker, at Safari arbejder langsommere, slutter uventet, ikke kan hente arkiver eller har andre problemer med ydeevnen, kan det nye tilbehør være årsag til problemet.

1. Slut Safari.

2. Find tilbehøret. Tilbehør installeres normalt i en af disse mapper:

- /Bibliotek/Internet Plug-Ins/

  (Du finder denne mappe ved at åbne symbolet for harddisken og derefter åbne mappen Bibliotek.)

- ~/Bibliotek/Internet Plug-Ins/

  (Denne mappe ligger i din hjemmemappe, som tegnet tilde (~) viser. Du finder den ved at åbne symbolet for harddisken, åbne din hjemmemappe og derefter åbne mappen Bibliotek.)

3. Fjern det tilbehør, som du har tilføjet for nylig. Du skal muligvis skrive en administrators navn og adgangskode på computeren.

Vigtigt:Hvis du fjerner et tilbehør, forhindrer du måske Safari i at udføre visse opgaver som f.eks. at afspille film.

4. Start Safari igen. Hvis problemet er løst, skal du kontakte udvikleren af tilbehøret, så du kan rapportere problemet og bede om en nyere version af tilbehøret.

Hvis du fjerner tilbehør, kan det have indflydelse på computerens andre programmer, der bruger tilbehør.

### Åbn

Apple-supportartikel: Hvad du kan gøre, hvis Safari lukkes uventet