Hjem
Indeks

# Cover Flow og Safari

Med Cover Flow kan du bla gjennom nettsteder på samme måte som du blar gjennom albumbilder i iTunes. Cover Flow viser bokmerker og loggen som store, grafiske forhåndsvisninger, slik at det er enkelt å kjenne igjen nettsteder.

Hvis du vil se hvordan Cover Flow fungerer, åpner du bokmerkelisten i Safari ved å klikke på boksymbolet til venstre i bokmerkelinjen i Safari. I Samlinger-listen markerer du Logg eller en samling som inneholder bokmerkene du vil vise.

Hvis du vil bla gjennom forhåndsvisningene av nettsider, bruker du den horisontale rullelinjen eller rullekulen på en mus. Hvis du ikke ser forhåndsvisninger av nettsider, er Cover Flow muligens skjult. Hvis du vil åpne Cover Flow, drar du den svarte linjen ned.

Hvis du har en styreflate eller mus som støtter styreflatebevegelser, kan du dra mot venstre og høyre med to fingre.

Merk:Cover Flow vises ikke på eldre maskiner med grafikkort som ikke støtter Cover Flow.

### Åpne

Åpne Safari