Hjem
Register

# Arkiver artikler til senere brug med læselisten

Hvis du finder en webside eller henvisning, som du gerne vil læse senere, kan du nemt gemme henvisningen med læselisten.

Føj en side til din læseliste

1. I Safari skal du åbne den webside, du vil føje til læselisten.

2. Vælg Bogmærker > ”Føj til læseliste”.

Du føjer hurtigt en henvisning til læselisten ved at Skift-klikke på en henvisning på en webside. Du kan bruge denne genvej, både når indholdsoversigten i læselisten er åben og lukket.

Vis læselisten

- Du åbner og lukker læselisten ved at klikke på brilleknappen.

- Du skifter mellem at vise alle artikler og kun dem, du endnu ikke har læst, ved at klikke på knapperne Alle og Ulæst.

Hvis du vil kunne læse uden distraherende elementer, skal du vise artiklerne med Safaris Læser. Klik på knappen Læser i højre side af adresselinjen i Safari. Knappen Læser vises kun, hvis en webside indeholder tekstbaserede artikler.

Fjern en side til din læseliste

- Du fjerner en artikel fra læselisten ved at anbringe markøren over artiklen. Når du ser en knap kaldet Fjern (x), skal du klikke på den.

- Du fjerner alle artikler fra læselisten ved at ctrl- eller højreklikke i læselistens indholdsoversigt og derefter vælge Slet alle emner på genvejsmenuen.

### Beslægtede emner

Opret bogmærker til websider

Se artikler med Læser