Koti
Hakemisto

# Tiedostojen lataaminen

Verkkosivut sisältävät usein ladattavia kohteita, kuten musiikkia, PDF-tiedostoja, ohjelmistoja ja muuta. Voit ladata kohteita helposti Safarin avulla.

Tärkeää:Jos lataat jotakin, joka sisältää ohjelman, näkyviin tulee varoitus, kun avaat kohteen. Turvallisuussyistä älä avaa kohdetta, jos et odottanut sen olevan ohjelma tai jos se ei ole luotettavasta lähteestä.

1. Jos Safari ei ole vielä avoinna, avaa se.

Avaa Safari

2. Voit ladata kohteen verkkosivulta osoittamalla kohteen linkkiä. Lataaminen alkaa ja Lataukset-ikkuna aukeaa.

   Jos Lataukset-ikkuna ei ole näkyvissä, valitse Ikkuna > Lataukset.

- Latauksen keskeyttäminen: Osoita Lataukset-ikkunassa ”X”-symbolia tiedostonimen oikealla puolella. Voit jatkaa osoittamalla Jatka-painiketta (kaareva nuoli).

- Latauksen peruuttaminen: Osoita Tyhjennä.

- Ladatun tiedoston tallennuspaikan selvittäminen: Osoita Lataukset-ikkunassa tiedostonimen vieressä olevaa suurennuslasia.

Jos lataat levytiedoston tai MacBinary-, BinHex- tai gzip-muodossa olevan tiedoston, Safari purkaa tiedoston automaattisesti. Jos tiedostossa on asentaja, Safari avaa sen ja siirtää levytiedoston roskakoriin. Jos haluat säilyttää levytiedoston, vedä se pois roskakorista.

### Tähän liittyvät aiheet

Safarin lataustavan määrittäminen

Jos ladattu tiedosto puuttuu

Jos Safari ei voi ladata kohdetta verkosta