Koti
Hakemisto

# Kirjanmerkkien järjestäminen

Safarissa voit järjestää kirjanmerkkejä kirjanmerkkiluettelon avulla.

Huomaa:Kirjanmerkkiluettelossa on yksi tai useampi seuraavista erikoiskokoelmista, joiden järjestystä ei voida vaihtaa: Historia, Osoitekirja, Bonjour ja Kaikki RSS-syötteet. Voit tuoda kirjanmerkkiluettelon näkyviin osoittamalla avoimen kirjan symbolia.

Kirjanmerkkiluettelon katseleminen

1. Jos Safari ei ole vielä auki, avaa se ja osoita avoin kirja -symbolia.

Avaa Safari

2. Saat kokoelman sisällön näkyviin osoittamalla kokoelman nimeä.

   Kirjanmerkkiluettelon sivupalkissa näkyvät kokoelmat, kuten Historia, Kirjanmerkkipalkki ja Kirjanmerkkivalikko, jotka on jo otettu käyttöön. Jos olet lisännyt omia kokoelmia, myös ne näkyvät sivupalkissa.

Jos et näe kirjanmerkkiluetteloa, koska Cover Flow -näkymä peittää sen, vedä Cover Flow -vierityspalkin alapuolella olevaa kahvaa ylöspäin.

Uuden kokoelman luominen

1. Jos Safari ei ole vielä auki, avaa se ja osoita avoin kirja -symbolia.

Avaa Safari

2. Osoita vasemmalla kirjanmerkkiluettelon sivupalkin alareunassa olevaa lisäyspainiketta (+). Sivupalkissa näkyy kansion symboli.

   Jos haluat lisätä alikansion kokoelmaan, valitse kokoelma ja osoita oikealla kirjanmerkkiluettelon alareunassa olevaa lisäyspainiketta (+).

3. Korvaa nimi ”Nimetön kansio” valitsemallasi nimellä.

Kirjanmerkkien siirtäminen ja kopioiminen

Jos Safari ei ole vielä auki, avaa se ja osoita avoin kirja -symbolia.

Avaa Safari

- Jos haluat siirtää tai kopioida kirjanmerkin kokoelmasta toiseen, valitse kokoelma, jossa kirjanmerkki on nyt. Valitse kirjanmerkki, vedä se vasemmalla olevaan sivupalkkiiin ja pudota se kokoelmaan, johon haluat sen.

  Jos haluat kirjanmerkin molempiin kokoelmiin, pidä Optio-näppäintä painettuna vetämisen aikana.

- Jos haluat muuttaa kirjanmerkkien tai kokoelmien järjestystä, vedä niitä ylös tai alas luettelossa. Voit järjestellä vain kokoelmia, jotka olet lisännyt itse.

- Jos haluat laittaa kokoelmia sisäkkäin, vedä yksi kokoelma toisen päälle.

Kirjanmerkkiasetukset vaikuttavat myös kirjanmerkkien järjestykseen ja siihen, sisällytetäänkö osoitekirjan ja muiden lähiverkossa olevien laitteiden kirjanmerkit kirjanmerkkiluetteloon.

### Tähän liittyvät aiheet

Kirjanmerkkien säilyttäminen Kirjanmerkkivalikossa

Kirjanmerkkien säilyttäminen kirjanmerkkipalkissa

Safari-asetusten määrittäminen