Hjem
Indeks

# Generelt-valg

I Generelt-panelet i Safari-valg kan du blant annet angi hvilken side som vises når du åpner et nytt Safari-vindu, og hvordan Safari skal håndtere nedlastede filer.

Valg
Beskrivelse

Standardnettleser

Angi hvilken nettleser som skal åpnes når du klikker på en kobling i en e-postmelding eller i et annet program.

Standard søkemotor

Angi hvilken søkemotor Safari skal bruke når du søker på Internett. (Du kan også bytte mellom søkemotorer ved å klikke på trekanten på venstre side av søkefeltet og velge en søkemotor fra menyen.)

Nye vinduer åpner med

Når du velger Arkiv > Nytt vindu eller går tilbake til Safari etter å ha lukket alle vinduer, åpner Safari et nytt vindu. Disse valgene angir hva som vises i det nye vinduet.

Samme side åpner den sist besøkte nettsiden. «Bokmerker» åpner Bokmerker-listen. «Faner for Bokmerkelinje» åpner alle bokmerkene i bokmerkelinjen som et sett med faner. «Velg en fanemappe» lar deg velge en mappe eller samling med faner som kan åpnes som et sett med faner.

Nye faner åpner med

Når du velger Arkiv > Ny fane, åpner Safari en ny fane. Disse valgene angir hva som skal vises i den fanen.

Startside

Du kan velge en hvilken som helst nettside som startside. Det gjør du enklest ved å gå til siden du vil bruke, og deretter klikke på «Bruk nåværende side».

Fjern loggobjekter

Bruk menyen for å angi hvor lenge nettsider skal oppbevares i loggen.

Arkiver nedlastede filer i

Angi en mappe eller en annen plassering for objekter du laster ned.

Spør alltid før nedlasting (kun på Windows)

Marker dette valget for å få Safari til å dobbeltsjekke med deg før filer lastes ned fra Internett.

Fjern objekter fra listen

Safari lager en liste over objektene du laster ned. Hvis du vil at listen skal tømmes automatisk, velger du Når Safari avslutter eller Når nedlastingen er fullført. Du kan også tømme listen manuelt ved å velge Vindu > Nedlastinger og deretter klikke på Tøm.

Åpne «sikre» filer etter nedlasting (kun på Mac)

Hvis dette er valgt, åpnes filtypene i listen automatisk. Programmer åpnes ikke.

### Beslektede emner

Bruk faner