Hjem
Register

# Søg i webbrowserhistorien

Du kan søge i din browserhistorie, hvis du vil vende tilbage til en webside, men ikke kan huske dens adresse. Som standard indeholder historien de websider, du har åbnet den sidste måneds tid.

Søg vha. adressefeltet

1. Åbn Safari, hvis programmet ikke er åbent.

Åbn Safari

2. Fjern evt. tekst i adressefeltet øverst i Safari-vinduet, og skriv et ord eller et udtryk.

   Der vises en liste over forslag, inklusive sider fra din historie.

3. Klik på den side, du vil besøge. Hvis du ikke kan se den ønskede side, skal du vælge “Søg i historie” for at udføre en komplet søgning i din browserhistorie.

Søg i webbrowserhistorien

1. Åbn Safari, hvis programmet ikke er åbent.

Åbn Safari

2. Vælg Historie > Vis Top Sites, eller klik på knappen Top Sites på bogmærkelinjen.

3. Skriv et ord eller et udtryk i Top Sites-søgefeltet.

Søgeresultaterne vises med det samme. Brug den vandrette rulleskakt til at blade gennem eksempler på websiderne, og klik derefter på den side, du vil se. Websidens adresse og den dato, du sidst har set den, vises under eksemplet.

Søg vha. bogmærkelisten

1. Åbn Safari, hvis programmet ikke er åbent.

Åbn Safari

2. Klik på symbolet for den åbne bog i venstre side af bogmærkelinjen.

3. Vælg Historie på listen Samlinger.

4. I søgefeltet i øverste højre hjørne af bogmærkelisten, skal du skrive et ord eller udtryk. Resultaterne vises, mens du skriver.

To knapper, Alle og Historie, vises oven over listen over søgeresultater. Klik på Historie for at søge på de websider, du sidst har set, eller klik på Alle for også at søge i alle dine bogmærker.

Søg med Spotlight

1. Klik på Spotlight-symbolet i øverste højre hjørne af skærmen.

2. Skriv et ord eller et udtryk. Der vises en liste med resultater, mens du skriver, inklusive de sider, du har oprettet bogmærker til, som opfylder søgekriteriet.

### Beslægtede emner

Søg på internettet

Søg på RSS-sider efter emner

Opret bogmærker til websider