Hjem
Indeks

# Gjør nettsider enklere å se

Du kan gjøre tekst og bilder på nettsider større slik at teksten er lettere å lese og bildene enklere å se. Når du forstørrer bilder og grafikk, sørger Safari for at teksten forblir skarp og at layouten til nettsiden beholdes.

Forstørr tekst og bilder på nettsider

Mens du ser på en side i Safari-vinduet:

- Hvis du vil forstørre hele siden, velger du Vis > Zoom inn eller trykker på Kommando (⌘)-Pluss (+).

- Hvis du kun vil forstørre teksten, velger du Vis > Zoom kun tekst og velger deretter Vis > Zoom inn.

- Hvis du har en styreflate eller en mus som støtter bevegelser, kan du knipe fingrene sammen eller føre dem fra hverandre, eller dobbelttrykke for å zoome inn og ut.

- Du kan konfigurere en styreflate til å zoome når du holder nede Kontroll-tasten mens du drar opp eller ned. Hvis du har en mus med et rullehjul eller -knapp, kan du konfigurere den til å zoome når du holder nede Kontroll-tasten mens du ruller opp og ned.

Åpne Styreflate-valgpanelet
Åpne Mus-valgpanelet

Forstørr små fonter på nettsider

1. Åpne Safari hvis det ikke allerede er åpent.

Åpne Safari

2. Velg Safari > Valg, og klikk deretter på Avansert.

3. Marker «Bruk aldri fonter mindre enn», og velg deretter en fontstørrelse fra lokalmenyen.

Ikke alle små fonter som brukes på nettsider, kan forstørres. For eksempel påvirkes ikke små fonter i bilder av denne innstillingen. Hvis du bruker dette valget, kan det føre til at enkelte nettsider ser ut til å vises feil.

Bruk fullskjermmodus

- Hvis du vil forstørre en nettside slik at den bruker hele skjermen, klikker du på pilene øverst til høyre i et programvindu:

- Hvis du vil gå fra et vindu til et annet i fullskjermmodus, drar du til venstre eller høyre eller trykker på piltastene på tastaturet.

- Hvis du vil gå tilbake til standardvisning, klikker du på pilene øverst til høyre i vinduet:

Merk:Visning i fullskjermmodus er kun tilgjengelig hvis du har Mac OS X versjon 10.7 Lion eller nyere. Hvis du vil ha informasjon om hvordan du oppgraderer Mac OS X, besøker du Mac OS X-nettstedet.

Mac OS X-nettstedet

Du kan legge til en Tekststørrelse-knapp i Safari-verktøylinjen ved å tilpasse Safari-vinduet.

### Beslektede emner

Tilpass Safari-vinduet