Hjem
Register

# Undgå bedrageriske websteder

Når du besøger en sikker webside – f.eks. din netbank – kontrollerer Safari webstedets certifikat og sammenligner det med gyldige certifikater. Hvis Safari ikke genkender webstedets certifikat, eller hvis webstedet ikke har et, viser Safari en advarsel.

Safari kontrollerer også lister over bedrageriske websteder identificeret af sikkerhedstjenester. Hvis du forsøger at besøge et af disse websteder, viser Safari en advarsel.

Hvordan du skal reagere på en advarsel om et certifikat

- Klik på Vis certifikat, og se efter mistænkelige oplysninger i certifikatet.

  Se efter meddelelsen om, at certifkatet ikke er godkendt eller er signeret af en ikke godkendt udsteder. Hvis du ser en sådan meddelelse, skal du klikke på Annuller og ikke gå ind på webstedet.

  Klik på trekanten ved siden af ordet “Flere oplysninger”. Kontroller, om oplysningerne om navn og organisation passer til den person eller organisation, som ejer webstedet. Hvis noget synes forkert eller ikke er som forventet, skal du klikke på Annuller og ikke gå ind på webstedet.

  Hvis du fortsætter til webstedet, skal du kontrollere adressen på Safaris værktøjslinje og sikre dig, at det er den korrekte adresse på den side, du vil besøge. Adressen skal begynde med “https://”, og navnet på webstedet skal være stavet korrekt. Bedrageriske websteder maskeres nogle gange som godkendte websteder, men et eller to bogstaver kan være ændret i forhold til adressen på det godkendte websted.

- Kontakt webstedets administrator, forklar problemet, og bed om flere oplysninger.

Hvis du fortsætter, vil certifikatet blive lagret på computeren, og denne advarsel vises ikke for dette websted igen, før du slutter og genstarter og Safari. Hvis du vil, kan du senere ændre godkendelsesindstillingerne til certifikatet vha. Hovednøglering.

Åbn Hovednøglering

Hvordan du skal reagere på en advarsel om, at et websted er bedragerisk

Hvis Safari advarer dig om, at et websted er bedragerisk, skal du ikke besøge det. Hvis du mener, at advarslen er en fejl, skal du kontakte administratoren eller ejeren af webstedet og bede om oplysninger. Du må aldrig opgive sikre eller personlige oplysninger på et websted, medmindre du er helt sikker på, at det er sikkert.

### Beslægtede emner

Certifikater og sikre websteder

Identificer sikre websteder

Hvad er “phishing”?