Koti
Hakemisto

# Vilpillisten verkkosivustojen välttäminen

Kun siirryt suojatulle verkkosivulle, esimerkiksi verkkopankkiin, Safari tarkastaa sivuston varmenteen ja vertaa sitä tunnetusti aitoihin varmenteisiin. Jos Safari ei tunnista sivuston varmennetta tai sivustolla ei ole varmennetta, Safari näyttää varoitusviestin.

Safari myös tarkistaa tietoturvatahojen ylläpitämät vilpillisten verkkosivustojen luettelot. Jos yrität käydä jollakin tällaisella verkkosivustolla, Safari näyttää varoitusviestin.

Varmennevaroitukseen reagoiminen

- Osoita Näytä varmenne ja tutki varmenne epäilyttävien tietojen varalta.

  Etsi viestiä, jossa sanotaan, että varmenteeseen ei voi luottaa tai että sen allekirjoitti ei-luotettu myöntäjä. Jos näet tämän viestin, osoita Kumoa äläkä siirry verkkosivustolle.

  Osoita Lisätiedot-sanan vieressä olevaa kolmiota. Tarkista, että nimi- ja organisaatio-vastaavat verkkosivuston omistajan henkilöllisyyttä tai organisaatiota. Jos tiedoissa on mitään epätavallista tai odottamatonta, osoita Kumoa äläkä siirry verkkosivustolle.

  Jos siirryt verkkosivustolle, tarkista osoite Safarin työkalupalkista huolellisesti varmistaaksesi, että haluamasi sivun osoite on oikein. Osoitteen tulisi alkaa ”https://” ja verkkosivuston nimen tulisi olla kirjoitettu oikein. Joskus vilpilliset verkkosivustot tekeytyvät luotettaviksi verkkosivustoiksi muuttamalla luotettavan verkkosivuston osoitteesta yhden tai kaksi kirjainta.

- Ota yhteyttä sivuston ylläpitäjään, kerro ongelma ja pyydä lisätietoja.

Jos jatkat, varmenne tallennetaan tietokoneeseesi eikä varoitusta enää näytetä tälle verkkosivustolle ennen kuin käynnistät Safarin uudelleen. Jos haluat, voit muuttaa varmenteen luottamukseen liittyviä asetuksia myöhemmin Avainnipun käytön avulla.

Avaa Avainnipun käyttö

Vilpillisen verkkosivuston varoitukseen reagoiminen

Jos Safari varoittaa vilpillisestä verkkosivustosta, älä siirry sivustolle. Jos epäilet varoitusviestin olevan virheellinen, ota yhteyttä sivuston ylläpitäjään tai omistajaan, jotta saat lisätietoja. Älä koskaan anna luottamuksellisia tai henkilökohtaisia tietoja verkkosivustolla ellet ole varma siitä, että se on turvallista.

### Tähän liittyvät aiheet

Varmenteet ja turvallisuussivut

Turvallisten verkkosivujen tunnistaminen

Mitä ”tietojen kalastelu” on?