Koti
Hakemisto

# Top Sites -sivun katseleminen ja muokkaaminen

Safari tunnistaa suosikkisivustosi ja näyttää niiden esikatselut Top Sites -sivulla. Safari valitsee Top Sites -sivustot käyntien tiheyden ja viimeaikaisimpien käyntien perusteella. Kun tutkit verkkoa ja löydät uusia verkkosivustoja, Top Sites -sivu muuttuu vastaamaan kiinnostuksiasi.

Voit katsella Top Sites -sivua osoittamalla tätä symbolia Safarin kirjanmerkkipalkissa:

Top Sites -sivun avaaminen

1. Jos Safari ei ole vielä auki, avaa se ja osoita Top Sites -symbolia.

Avaa Safari

2. Osoita sen sivun esikatselua, jolla haluat käydä. Uutta sisältöä sisältävien sivujen oikeassa yläkulmassa on tähti.

Sivun lisääminen Top Sites -sivulle

1. Avaa Safari, jos se ei ole jo auki.

Avaa Safari

2. Osoita Top Sites -sivun Muokkaa-painiketta. Tee sitten jokin seuraavista:

- Avaa verkkosivu toisessa Safari-ikkunassa, korosta sivun osoite osoitekentässä ja vedä osoite Top Sites -sivulle.

- Vedä linkki sähköpostiviestistä, tekstidokumentista, verkkosivusta tai muusta lähteestä Top Sites -sivulle.

- Kirjoita osoite dokumenttiin, korosta osoite ja vedä se Top Sites -sivulle.

3. Kun olet lisännyt haluamasi sivut, osoita Valmis.

Top Sites -sivun muokkaaminen

1. Avaa Safari, jos se ei ole jo auki.

Avaa Safari

2. Osoita Top Sites -sivun Muokkaa-painiketta. Tee sitten jokin seuraavista:

- Voit määrittää, että sivu säilyy Top Sites -sivulla eikä korvaudu muilla useimmin käydyillä sivuilla, osoittamalla vasemmassa yläkulmassa olevaa nastasymbolia.

  Voit peruuttaa tämän toiminnon osoittamalla nastasymbolia uudelleen.

- Jos haluat määrittää, ettei jokin tietty sivu näy koskaan Top Sites -sivulla, osoita sivun vasemmassa yläkulmassa olevaa X-kuvaketta.

- Voit näyttää 24, 12, tai 6 verkkosivun esikatselua osoittamalla Pieni, Keskikokoinen tai Suuri.

- Voit järjestää sivuja uudelleen vetämällä niitä.

3. Kun olet tehnyt haluamasi muutokset, osoita Valmis.

Top Sites -sivun katseleminen koko näytöllä (Mac)

Voit suurentaa Top Sites -sivun (tai minkä tahansa Safari-ikkunassa näkyvän sivun) koko näytön suuruiseksi.

Huomaa:Katseleminen koko näytöllä on käytettävissä vain, jos sinulla on Mac OS X 10.7 Lion tai uudempi. Tietoja Mac OS X:ään päivittämisestä saat Mac OS X -sivustolta.

- Voit suurentaa verkkosivun näytön kokoiseksi osoittamalla ohjelmaikkunan oikeassa yläkulmassa olevia nuolia:

- Voit siirtyä ikkunasta toiseen koko näytön näkymässä pyyhkäisemällä vasemmalle ja oikealle tai painamalla näppäimistön nuolinäppäimiä.

- Voit palata vakionäkymään osoittamalla ikkunan oikeassa yläkulmassa olevia nuolia:

Mac OS X -sivusto

Top Sites -sivun katseleminen koko näytöllä (Windows)

Valitse Toiminto-valikko > Siirry koko näytön tilaan tai paina F11. (Toiminto-valikko on lähellä Safari-ikkunan oikeata yläkulmaa ja se näyttää hammaspyörältä.)

Voit palata vakionäkymään toistamalla vaiheet.

### Tähän liittyvät aiheet

Safari-ikkunan muokkaaminen