Hjem
Indeks

# Besøk nettsider

Du kan gå til en nettside på flere måter. Du kan klikke på en kobling, klikke på et bokmerke eller en Top Site-forhåndsvisning eller skrive inn en Internett-adresse.

Bruk adressefeltet

1. Hvis adresselinjen (øverst i Safari-vinduet) inneholder tekst, markerer du teksten.

2. Skriv inn begynnelsen på eller hele nettsidens tittel, navn eller adresse (URL). Hvis du har besøkt siden tidligere eller laget et bokmerke for den, fyller Safari automatisk ut feltet med det beste treffet etter hvert som du skriver.

3. Hvis Safari foreslår riktig nettsted, trykker du på returtasten eller Enter for å gå til nettstedet. Hvis nettstedet som vises, ikke er nettstedet du vil besøke, ser du gjennom listen med forslag. Forslagene er hentet fra bokmerkene og loggen. Klikk på nettstedet du vil gå til.

Bruk en kobling

Klikk på koblingen. Du finner koblinger til nettsider mange steder:

- Nettsider: Det er svært få blindveier på Internett. De fleste sider inneholder koblinger til flere andre sider. Klikk på koblingene for å navigere på og utforske nettsteder.

- E-postmeldinger: Folk sender ofte koblinger i e-postmeldinger. Klikk på disse kun hvis du stoler på kilden.

- Andre dokumenter: Dokumenter som ikke er nettsider, kan inneholde koblinger du kan klikke på for å åpne nettsider. Hvis du ser noe som ser ut som en Internett-adresse, men som du ikke kan klikke på, kan du prøve følgende: Kopier adressen, åpne Safari, lim inn adressen i adresselinjen i Safari (øverst i Safari-vinduet), og trykk på returtasten eller Enter. Hvis adressen er gyldig, åpner Safari nettsiden koblingen peker til.

Bruk en kobling

- Klikk på bokmerket i bokmerkelinjen øverst i Safari-vinduet.

- Velg bokmerket fra Bokmerker-menyen.

Hvis du vil vise og organisere bokmerker, klikker du på boksymbolet i bokmerkelinjen. Hvis du vil ha mer informasjon om hvordan du legger til og organiserer bokmerker, leser du:

Lag bokmerker for nettsider

### Beslektede emner

Gå tilbake til nettsider