Hjem
Register

# Åbn websider i nye vinduer eller faner

Når du klikker på en henvisning på en webside, åbner Safari som regel siden i det vindue eller den fane, der allerede er åbnet. Hvis du foretrækker det, kan du åbne siden i et nyt vindue eller en ny fane.

Åbn Safari, hvis programmet ikke er åbent, og gør derefter et af følgende:

Åbn Safari

- Ctrl-klik på et bogmærke på bogmærkelinjen eller på en henvisning på en webside. Vælg “Åbn i nyt vindue” eller “Åbn i ny fane” på den viste genvejsmenu.

- Kommando-klik (⌘) på en henvisning eller et bogmærke. Afhængigt af hvordan du har indstillet faner, åbnes websiden i en ny fane eller et nyt vindue.

- Vælg Arkiv > Nyt vindue eller Arkiv > Ny fane, og skriv sidens adresse i adressefeltet.

- Hvis fanelinjen er synlig, skal du klikke på knappen Tilføj (+) i højre side af den. Den nye fane indeholder ved åbningen Top Sites-siden eller den side, du har valgt til nye faner i Generelt i Safaris indstillinger.

### Beslægtede emner

Udforsk i faner

Vælg indstillinger til Safari