Hjem
Register

# Se og tilpas Top Sites

Safari identificerer dine yndlingssteder og viser eksempler på dem på Top Sites-siden. Safari vælger Top Sites på grundlag af, hvor ofte du besøger hver side, og hvornår du sidst har gjort det. Når du udforsker internettet og opdager nye websteder, ændres Top Sites-siden, så den afspejler dine interesser.

Du viser Top Sites-siden ved at klikke på dette symbol på bogmærkelinjen i Safari:

Åbn en Top Sites-side

1. Åbn Safari, hvis programmet ikke er åbent, og klik derefter på symbolet for Top Sites.

Åbn Safari

2. Klik på eksemplet på den side, du vil besøge. Sider med nyt indhold har en stjerne i øverste højre hjørne.

Føj en side til Top Sites

1. Åbn Safari, hvis programmet ikke er åbent.

Åbn Safari

2. Klik på knappen Rediger på Top Sites-siden. Gør derefter et af følgende:

- Åbn websiden i et separat Safari-vindue, fremhæv sidens adresse i adressefeltet, og træk adressen til Top Sites-siden.

- Træk en henvisning fra en e-post-besked, et tekstdokument, en webside eller fra en anden kilde til Top Sites-siden.

- Skriv adressen i et dokument, fremhæv den, og træk den til Top Sites-siden.

3. Klik på OK, når du er færdig med at tilføje sider.

Tilpas Top Sites

1. Åbn Safari, hvis programmet ikke er åbent.

Åbn Safari

2. Klik på knappen Rediger på Top Sites-siden. Gør derefter et af følgende:

- Du vælger, at en side skal blive på Top Sites-siden og ikke skal erstattes af andre sider, som du besøger oftere, ved at klikke på nålesymbolet i øverste venstre hjørne af siden.

  Du fortryder denne handling ved at klikke på nålesymbolet igen.

- Du vælger, at en side aldrig skal inkluderes i Top Sites, ved at klikke på krydset (X) i øverste venstre hjørne af siden.

- Du viser 24, 12 eller 6 eksempler på websider ved at klikke på Lille, Medium eller Stor.

- Du ændrer rækkefølge på siderne ved at trække dem.

3. Klik på OK, når du er færdig med at foretage ændringer.

Se Top Sites på fuld skærm (Mac)

Du kan forstørre Top Sites-siden (eller alle sider, der vises i Safari-vinduet), så den fylder hele skærmen.

Bemærk:Det er kun muligt at bruge fuld skærm, hvis du bruger Mac OS X v10.7 Lion eller en nyere version. Du kan få oplysninger om opgradering af Mac OS X på webstedet om Mac OS X.

- Du forstørrer en webside, så den bruger hele skærmen, ved at klikke på pilene i øverste højre hjørne af et programvindue:

- Du flytter fra et vindue til et andet på fuld skærm ved at skubbe til venstre og højre eller trykke på piletasterne på tastaturet.

- Du vender tilbage til standardoversigten ved at klikke på pilene i vinduets øverste højre hjørne:

Webstedet om Mac OS X

Se Top Sites på fuld skærm (Windows)

Vælg Handlingsmenu > Start fuld skærm, eller tryk på F11. (Menuen Handling er anbragt i det øverste højre hjørne i Safari-vinduet og ligner et tandhjul.)

Du vender tilbage til standardoversigten ved at gentage trinene.

### Beslægtede emner

Tilpas Safari-vinduet