Koti
Hakemisto

# PDF-tiedostojen katseleminen

Kun osoitat verkkosivulla PDF-tiedoston linkkiä, Safari näyttää PDF:n selainikkunassa ja tuo näkyviin myös työkalupalkin, joka helpottaa tiedoston katselemista.

1. Avaa Safari, jos se ei ole jo auki, ja siirry PDF-sivulle, jota haluat katsella.

Avaa Safari

2. Saat työkalupalkin näkyviin siirtämällä osoittimen sivun alareunaan keskelle. Jos siirrät osoittimen poispäin työkalupalkista, se katoaa näkyvistä hetken kuluttua.

   Työkalupalkissa on neljä painiketta. Osoita kutakin painiketta niin näet niiden toiminnot.

- Voit muuttaa kirjasimen kokoa osoittamalla painikkeita Lähennä (+) ja Loitonna (-).

- Voit katsella PDF-tiedostoa Esikatselussa osoittamalla Avaa PDF Esikatselussa -painiketta. Kun Esikatselu avautuu, valitse Ohjeet > Esikatselu-ohjeet, jos haluat lisätietoja PDF-tiedostojen katselemisesta.

- Tallenna PDF-tiedosto kovalevylle osoittamalla Tallenna PDF latauskansioon -painiketta.