Hjem
Register

# Bedre søgninger på internettet

Du kan forbedre internetsøgninger vha. det indbyggede søgefelt i Safari på flere måder.

- Finjuster søgningen. Hvis dine søgninger viser for mange resultater, kan du prøve at tilføje ord. Hvis du f.eks. skriver “Paris”, får du sider om byen Paris, kasinoet Paris i Las Vegas og Paris fra den græske mytologi. Skriv “Paris Frankrig” for at begrænse søgningen til sider om byen.

- Brug anførselstegn. Hvis du søger efter en artikel, der hedder “Hvordan man bader en kat”, skal du sætte anførselstegn omkring udtrykket.

- Prøv en negativ søgning. Du kan fjerne ord fra din søgning. Skriv f.eks. “paris -frankrig” for at søge efter alle sider, der indholder ordet “paris”, men ikke omhandler Paris, Frankrig.

- Du behøver ikke tænke på store og små bogstaver. “Paris Frankrig”, “paris Frankrig” og “paris frankrig” behandles på samme måde af søgefunktionen.

- Udelad almindelige ord. Små og almindelige ord udelades i søgningen, så hvis du skriver “bade en kat”, “bade katten” og “bade kat”, får du de samme svar.

- Endelser på ord er ligegyldige. Søgefunktionen fjerner visse ordendelser før søgningen. F.eks. behandles “bade en kat” og “badning af en kat” på samme måde.

### Beslægtede emner

Søg på internettet

### Åbn

Åbn Safari