Hjem
Indeks

# Surf på Internett

Er du klar til å gå på Internett? Med Safari-nettleseren er det enkelt å finne og vise nettsider og bruke funksjoner på nettsider. Bare klikk på Safari-symbolet i Dock, og skriv deretter inn en URL (Internett-adresse) i adressefeltet i Safari, klikk på et bokmerke, eller marker et miniatyrbilde i Top Sites.

Åpne Safari

Skriv inn en Internett-adresse (URL)

- Hvis du vil besøke en nettside, skriv inn hele eller deler av sidens tittel, navn eller adresse (URL). Hvis du har besøkt siden tidligere eller laget et bokmerke for den, fyller Safari automatisk ut feltet med det beste treffet etter hvert som du skriver.

  Hvis Safari foreslår riktig nettsted, trykker du på returtasten for å gå til nettstedet. Hvis nettstedet som vises, ikke er nettstedet du vil besøke, ser du gjennom listen med forslag. Forslagene er hentet fra bokmerkene og loggen. Klikk på nettstedet du vil gå til.

Besøk nettsider

Klikk på en kobling

- Hvis du vil ta en snarvei til en nettside, klikker du på et bokmerke i Safari-verktøylinjen. Gå for eksempel til Google Maps for å få veibeskrivelser, eller klikk på Nyheter og velg blant NRK, Aftenposten og andre nyhetsnettsider.

- Hvis du vil legge til et eget bokmerke, gå til en nettside du vil opprette et bokmerke for, og klikker deretter på Legg til-knappen (+) i Safari-verktøylinjen.

- Hvis du vil se alle bokmerkene dine, klikker du på boksymbolet.

Organiser bokmerker

Vis Top Sites

- Safari finner ut hva som er favorittnettstedene dine, og viser forhåndsvisninger av dem på Top Sites-siden. Safari velger Top Sites-nettsider basert på hvor ofte du besøker dem, og hvor lenge det er siden forrige gang du besøkte nettsiden. Etter hvert som du utforsker Internett og finner nye nettsteder, endres Top Sites-siden for å gjenspeile interessene dine.

  Hvis du vil se Top Sites-siden, klikker du på dette symbolet på bokmerkelinjen i Safari:

Vis og tilpass Top Sites

Bruk leseverktøy til å se artikler på nettsider

Hvis du finner en nettside eller kobling som du vil lese senere, kan du bruke leselisten til å arkivere koblingen på en enkel måte.

- Hvis du vil legge til en nettside i leselisten, åpner du siden du vil legge til, og velger deretter Bokmerker > «Legg til i leselisten».

- Hvis du vil legge til en kobling i leselisten uten å åpne den, Skift-klikker du på koblingen.

- Hvis du vil lese en artikkel uten reklame eller andre distraherende elementer, klikker du på Leser-knappen til høyre i Safari-adressefeltet. Leser-knappen vises på nettsider som inneholder tekstbaserte artikler.

Bruk leselisten til å arkivere artikler du vil lese senere
Vis artikler med Leser-funksjonen

Beskytt personlig informasjon

Safari har flere funksjoner som er med på å opprettholde personvern og sikkerhet.

- Hvis du surfer på nettet med en Mac som også brukes av andre, eller hvis du vil unngå at nettsteder arkiverer sporingsinformasjonskapsler eller annen data på datamaskinen, slår du på Privat nettlesing.

Privat nettlesing

- Hvis du vil blokkere informasjonskapsler delvis eller fullstendig og begrense nettstedenes mulighet til å bruke informasjon om plasseringen din, bruker du Personvern-valgpanelet i Safari-valg.

Personvern-valg

- Hvis du vil blokkere uønsket innhold på nettsider eller motta advarsler om forfalskede nettsteder, bruker du Sikkerhet-valgpanelet i Safari-valg.

Sikkerhet-valg

- Hvis du vil forhindre at barn ser upassende nettsider når de bruker Safari, bruker du Nett-panelet i Foreldrekontroll-valgpanelet.

Åpne Foreldrekontroll-valgpanelet

Safari er laget for å gi nettsidene mest mulig plass, slik at du kan fokusere på å surfe og kan glemme nettleseren fullstendig. Kontrollene er laget for å bruke så lite plass som mulig. Rullefeltet vises kun når det er nødvendig, og du kan tilpasse verktøylinjene og skjule dem slik at du kan bruke mer av vinduet til nettsideinnhold.

### Beslektede emner

Vis og tilpass Top Sites

Lag bokmerker for nettsider

Søk på Internett

Søk i nettloggen

Vis artikler med Leser-funksjonen

Bruk leselisten til å arkivere artikler du vil lese senere

### Åpne

Safari-nettstedet