Hjem
Register

# Opbevar bogmærker på bogmærkelinjen

Bogmærkelinjen er et praktisk sted til opbevaring af bogmærker til websider, som du besøger ofte. Den er placeret i toppen af Safari-vinduet og har et symbol for bogmærkelisten (åben bog) og læselisten (briller) i venstre side.

Føj bogmærker til bogmærkelinjen

1. Åbn Safari, hvis programmet ikke er åbent, og vælg derefter den webside, du vil oprette et bogmærke til. Hvis du bruger faner, kan du åbne flere websider i faner for at oprette bogmærker til dem som en samling.

Åbn Safari

2. Vælg Bogmærker > Tilføj bogmærke eller Bogmærker > “Føj bogmærke til disse faner”.

3. Skriv et navn til bogmærket eller samlingen i den viste dialog.

4. Åbn lokalmenuen, vælg Bogmærkelinje, og klik derefter på Tilføj.

Du tilføjer hurtigt et bogmærke ved at klikke på knappen Tilføj (+) på værktøjslinjen eller trække symbolet for websiden fra adressefeltet til bogmærkelinjen.

Skift rækkefølge på bogmærker på bogmærkelinjen

Træk bogmærkerne til nye steder på bogmærkelinjen i Safari.

Fjern et bogmærke

Træk bogmærket op over Safaris bogmærkelinje, og slip musens knap.

### Beslægtede emner

Opbevar bogmærker på Bogmærkemenuen

Opbevar samlinger på bogmærkelinjen eller Bogmærkemenuen

Hvis bogmærker mangler på bogmærkelinjen