Hjem
Indeks

# Privat nettlesing

Når du surfer på nettet, lagrer Safari informasjon om nettsidene du besøker. Hvis du har slått på passordarkivering i Autoutfyll-valgpanelet, arkiverer Safari også de brukernavnene og passordene du skriver inn. Hvis du surfer på nettet på en Mac som også brukes av andre, kan de se hvilke nettsider du besøker ved å lese loggen eller listen over arkiverte passord. Hvis du vil forhindre at andre får tilgang til denne informasjonen, bruker du Privat nettlesing.

Det er også mange nettsteder som oppbevarer informasjon på datamaskinen, i informasjonskapsler og på andre steder. Informasjonskapsler kan være nyttige. For eksempel kan et spillnettsted oppbevare informasjon som forteller nettstedet hvem du er, slik at neste gang du besøker nettstedet, husker det rekordene dine. Noen nettsteder oppretter imidlertid sporingsinformasjonskapsler og annen data slik at annonsører kan vise deg tilpasset reklame. Hvis du vil forhindre at tredjeparter kan se denne typen informasjon, bruker du Privat nettlesing.

Slå på Privat nettlesing

1. Mens du har en nettside åpen i Safari, velger du Safari > Privat nettlesing.

2. Når en bekreftelsesmelding vises, klikker du på OK. En Privat-knapp vises i adressefeltet for å indikere at Privat nettlesing er slått på.

   Du kan hoppe over bekreftelsesmeldingen ved å holde nede Tilvalg-tasten når du velger Privat nettlesing.

Privat nettlesing er alltid slått av når du åpner Safari, selv om det var på forrige gang du avsluttet Safari.

Slå av Privat nettlesing

1. Mens du har en nettside åpen i Safari, velger du Safari > Privat nettlesing (slik at hakemerket forsvinner) eller klikker på Privat-knappen i adressefeltet.

2. Lukk Safari-vinduer du har brukt for å vise privat informasjon. Hvis du ikke lukker vinduene, kan andre brukere vise sidene ved å bruke Fram- og Tilbake-knappen.

3. Hvis du lastet ned objekter fra nettsteder, fjerner Privat nettlesing kun navnene på objektene du lastet ned fra nedlastingsvinduet. Hvis du vil fjerne objektene også, sletter du dem fra datamaskinen.

Hvis du glemmer å slå på Privat nettlesing

Når du er ferdig, velger du Safari > Nullstill Safari.

Hold programvaren oppdatert

Safari samarbeider med Mac OS X for å beskytte personvernet ditt. Den beste måten å holde informasjonen sikker på, er å installere programvareoppdateringer med en gang, også oppdateringer av Mac OS X.

Åpne Programvareoppdatering

Når privat nettlesing er på, registreres ikke nettsider i loggen, navn på nedlastinger fjernes fra Nedlastinger-vinduet etter at nedlastinger, informasjon arkiveres ikke for Autoutfyll-funksjonen, og søk du har utført, legges ikke til i lokalmenyen i søkefeltet. Nettsteder kan ikke endre informasjon som ligger på datamaskinen, så tjenester som vanligvis er tilgjengelig på slike nettsteder, kan fungere annerledes til du slår av Privat nettlesing. Endringer du gjør i informasjonskapsler, forkastes når du slår av Privat nettlesing.

Programtillegg som støtter Privat nettlesing, vil også slutte å arkivere informasjonskapsler og annen sporingsinformasjon.

### Beslektede emner

Nullstill Safari