Koti
Hakemisto

# Selaushistorian poistaminen

Safari tallentaa katselemiesi verkkosivujen osoitteet historialuetteloon. Tämä luettelo nopeuttaa sivuille palaamista, mutta haluat ehkä tyhjentää sen yksityisyyden ylläpitämiseksi.

Koko luettelon tyhjentäminen

1. Avaa Safari, jos se ei ole jo auki.

Avaa Safari

2. Valitse Historia > Tyhjennä historia ja osoita sitten Tyhjennä.

Jos haluat tyhjentää Top Sites -sivustot sekä historialuettelon, valitse ”Nollaa myös Top Sites”. Top Sites -sivu perustuu selaushistoriaasi.

Yksittäisten kohteiden poistaminen luettelosta

1. Avaa Safari, jos se ei ole jo auki.

Avaa Safari

2. Osoita avoimen kirjan symbolia kirjanmerkkipalkissa.

3. Osoita vasemmalla olevassa Kokoelmaluettelossa Historia.

4. Valitse oikealla olevasta kirjanmerkkien luettelosta poistettavat kohteet ja paina sitten poistonäppäintä.

   Jos et näe kirjanmerkkiluetteloa oikealla, koska Cover Flow -näkymä peittää sen, vedä Cover Flow -vierityspalkin alapuolella olevaa kahvaa ylöspäin.

Yksittäisten kohteiden poistaminen automaattisesti tietyn ajan kuluttua

1. Avaa Safari, jos se ei ole jo auki.

Avaa Safari

2. Valitse Safari > Asetukset ja osoita Yleiset.

3. Valitse ”Poista historiakohteet” -ponnahdusvalikosta vaihtoehto.

### Tähän liittyvät aiheet

Yksityinen selaaminen

Nollaa Safari