Hjem
Indeks

# Hvis Safari-funksjoner ikke er tilgjengelig, eller du blir bedt om å oppgi passord

Hvis noen av Safari-funksjonene ikke er tilgjengelige, eller du blir bedt om å oppgi et passord når du prøver å bruke funksjonene, er det mulig at foreldrekontroll er slått på for kontoen.

Når foreldrekontroll er slått på, kan det hende at du blir bedt om å oppgi et passord før du kan bruke Bokmerker-menyen eller søkefeltet, skrive inn en Internett-adresse, vise nettsteder som ikke finnes i bokmerkelinjen eller endre bokmerker eller vise bokmerkebiblioteket.

Slå av foreldrekontroll

1. Velg Apple-meny > Systemvalg.

2. Hvis du har Mac OS X 10.6 Snow Leopard, klikker du på Kontoer.

   Hvis du har Mac OS X 10.7 Lion, klikker du på Brukere og grupper.

3. Klikk på låssymbolet og skriv inn et administratorbrukernavn og passord.

   Hvis du ikke har et administratorbrukernavn og -passord, ber du om hjelp fra den som konfigurerte maskinen.

4. Klikk på kontonavnet.

5. Fjern markeringen fra avkrysningsruten «Aktiver foreldrekontroll».

6. Klikk på låssymbolet for å hindre flere endringer.