Hjem
Indeks

# Sertifikater og sikre nettsteder

Et sertifikat er en fil som gjør det enklere å sikre kommunikasjon på Internett. Det er også kjent som et digitalt sertifikat eller sertifikat med offentlig nøkkel.

Sertifikater utgis av pålitelige organisasjoner som VeriSign, Inc. og RSA Security, Inc. Når du går til en sikker nettside – for eksempel en nettbank – kontrollerer Safari sertifikatet til nettstedet og sammenligner det med kjente, pålitelige sertifikater. Hvis Safari ikke kjenner igjen sertifikatet til nettstedet, eller hvis nettstedet ikke har et sertifikat, gir Safari beskjed om dette.

Noen nettsteder bruker utvidede valideringssertifikater, også kalt «EV-sertifikater», som krever at sertifiseringsagentene utfører en mer omfattende undersøkelse. Safari støtter EV-sertifikater.

Et sikkert nettsted og Safari samarbeider om å kryptere informasjon du utveksler med nettstedet. Nøkkelen som brukes til krypteringen, befinner seg i sikkerhetssertifikatet til nettstedet. Ingen kan lese informasjonen når den blir sendt. Dette beskytter påloggingsinformasjonen, kredittkortopplysninger, adresser og andre personlige data.

Hvis du skal koble deg til et nettsted som krever et personlig sertifikat, får du tildelt et sertifikat og instruksjoner for hvordan du installerer sertifikatet. Når sertifikatet er installert, skal du automatisk ha godkjent tilgang til nettstedet. Hvis du ikke får tilgang til nettstedet, kontakter du administratoren for nettstedet.

### Beslektede emner

Identifiser sikre nettsteder

Slå av sikkerhetsadvarsler