Hjem
Indeks

# Unngå forfalskede nettsteder

Når du går til en sikker nettside – for eksempel en nettbank – kontrollerer Safari sertifikatet til nettstedet og sammenligner det med kjente, pålitelige sertifikater. Hvis Safari ikke kjenner igjen sertifikatet til nettstedet, eller hvis nettstedet ikke har et sertifikat, viser Safari en advarsel.

Safari kontrollerer det også mot lister med forfalskede nettsteder som har blitt identifisert av sikkerhetstjenester. Hvis du forsøker å besøke et av disse nettstedene, vil Safari vise en advarsel.

Slik svarer du på en sertifikatadvarsel

- Klikk på Vis sertifikat, og se etter mistenkelig informasjon i sertifikatet.

  Se etter teksten som sier at dette sertifikatet ikke er pålitelig, eller er signert av en utsteder uten tillit. Hvis du ser en melding av den typen, klikker du på Avbryt og unngår å besøke nettstedet.

  Klikk på trekanten ved siden av ordet «Detaljer». Kontroller at navn og organisasjon er det samme som navnet til personen eller organisasjonen som nettstedet tilhører. Hvis du ser noe uvanlig, eller hvis ikke alt er som forventet, klikker du på Avbryt og unngår å besøke nettstedet.

  Hvis du fortsetter til nettstedet, dobbeltsjekker du at adressen i Safari-verktøylinjen er adressen til siden du vil besøke. Adressen skal begynne med «https://», og navnet på nettstedet skal være stavet riktig. Noen ganger utgir forfalskede nettsteder seg for å være godkjente nettsteder ved å endre én eller to bokstaver i adressen til det godkjente nettstedet.

- Kontakt administratoren for nettstedet, forklar problemet, og be om mer informasjon.

Hvis du fortsetter, oppbevares sertifikatet på datamaskinen, og denne advarselen vises ikke igjen for dette nettstedet før du avslutter Safari og starter programmet på nytt. Hvis du vil, kan du endre pålitelighetsinnstillingen for sertifikatet ved hjelp av Nøkkelringtilgang.

Åpne Nøkkelringtilgang

Hva gjør du når du får en advarsel om at et nettsted er forfalsket

Hvis Safari advarer deg om at et nettsted er forfalsket, lar du være å gå til det nettstedet. Hvis du tror advarselen er feil, tar du kontakt med nettstedets administrator eller eier for mer informasjon. Oppgi aldri personlig eller sensitiv informasjon på et nettsted hvis du ikke stoler på at det er sikkert.

### Beslektede emner

Sertifikater og sikre nettsteder

Identifiser sikre nettsteder

Hva er nettfiske (phishing)?