Hjem
Register

# Privat browser

Når du surfer på internettet, opbevarer Safari oplysninger om de websteder, du besøger. Hvis du har slået arkivering af adgangskode til i indstillingerne til Auto-udfyld, lagrer Safari også de brugernavne og adgangskoder, du indtaster. Hvis du surfer på en Mac, der også bruges af andre, kan de se, hvilke websteder du besøger ved at læse listen over historie eller listen over lagrede adgangskoder. Brug privat browser for at forhindre andre i at få adgang til disse oplysninger.

Mange websteder opbevarer også oplysninger på din computer i cookies og på andre steder. Cookies kan være nyttige: Et websted til spil kan f.eks. lagre oplysninger, der fortæller webstedet, hvem du er, så det kan huske dine resultater, når du besøger det igen. Men nogle websteder opbevarer cookies, der sporer dine aktiviteter, og andre data, så annoncører kan målrette annoncer, så de passer til dine interesser. Brug privat browser for at forhindre tredjeparter i at se denne typer oplysninger.

Slå privat browser til

1. Når du ser på en webside med Safari, skal du vælge Safari > Privat browser.

2. Klik på OK, når du ser en bekræftelse. Knappen Privat vises i adressefeltet for at vise, at privat browser er slået til.

   Du springer bekræftelsen over ved at holde Alternativtasten nede, når du vælger Privat browser.

Privat browser er altid slået fra, når du åbner Safari, selvom det var slået til, da du sidst sluttede Safari.

Slå privat browser fra

1. Når du ser på en webside med Safari, skal du vælge Safari > Privat browser (så hakket forsvinder) eller klikke på knappen Privat i adressefeltet.

2. Luk alle Safari-vinduer, du har brugt til at se private oplysninger. Hvis du ikke lukker vinduerne, kan andre brugere se disse sider vha. knapperne Frem og Tilbage.

3. Hvis du har hentet emner fra websteder, fjerner privat browser kun navnet på de pågældende emner fra vinduet Overførsler. Hvis du vil fjerne selve emnerne, skal du slette dem fra computeren.

Hvis du har glemt at slå privat browser til

Vælg Safari > Nulstil Safari, når du er færdig.

Hold din software ajour

Safari arbejder sammen med Mac OS X om at beskytte dine private oplysninger. Du sikrer bedst dine private oplysninger ved med det samme at installere sofwtareopdateringer, inkl. opdateringer til Mac OS X.

Åbn Softwareopdatering

Når privat browser er slået til, føjes websider ikke til historielisten, navnene på overførsler fjernes fra vinduet Overførsler, når overførslerne er færdige, oplysninger arkiveres ikke til Auto-udfyld, og søgninger føjes ikke til lokalmenuen i søgefeltet. Websteder kan ikke ændre oplysninger lagret på din computer, så de tjenester, der normalt er tilgængelige på disse steder, virker måske på en anden måde, indtil du slår privat browser fra. Alle ændringer i cookies tilsidesættes, når du slår privat browser fra.

Tilbehør, der understøtter privat browser, holder også op med at opbevare cookies og andre oplysninger til sporing.

### Beslægtede emner

Nulstil Safari