Hjem
Register

# Nulstil Safari

Hvis du bruger en fælles eller offentlig computer, kan du nulstille Safari for at forhindre andre i at se, hvilke websider du har besøgt, samt andre oplysninger om, hvordan du har brugt Safari.

Vigtigt:Tilbehør – små programmer, der udfører bestemte opgaver som f.eks. at afspille multimediearkiver – er tit installeret for at udvide computerens funktioner. Nogle tilbehør opbevarer oplysninger om, hvilke steder du har besøgt. Disse oplysninger slettes ikke, når du nulstiller Safari, så det er ikke sikkert, at du sletter alle spor af din browserhistorie, når du nulstiller Safari.

1. Vælg Safari > Nulstil Safari.

2. Fravælg evt. emner, som du ikke vil nulstille:

Slet historie: Sletter listen over websider, som du har set.

Nulstil Top Sites: Sletter alle ændringer, du har foretaget i Top Sites, f.eks. hvis du har tilføjet eller anbragt nåle til steder. Hvis du også sletter den historiske oversigt, vil siden Top Sites igen vise de samme websideeksempler, som da du installerede Safari.

Fjern alle billedeksempler til websider: Sletter alle miniaturebilleder, som Safari har arkiveret af de websteder, du har set på.

Ryd vinduet Overførsler: Fjerner listen over arkiver, som du har hentet fra websteder. Det er kun navnene, der slettes. Selve arkiverne ligger stadig på din disk, indtil du fjerner dem.

Fjern alle symboler fra websteder: Fjerner webstedssymboler, som er små grafiske elementer, der er med til at identificere websteder på internettet. Du kan se dem i Safaris adressefelt og bogmærkeliste samt andre steder. Disse symboler lagres på din computer.

Fjern arkiverede navne og adgangskoder: Fjerner brugernavne og adgangskoder, som Safari automatisk udfylder på websteder, der kræver dem (hvis funktionen Auto-udfyld er slået til).

Fjern anden auto-udfyldt formulartekst: Fjerner nogle personlige oplysninger, f.eks. telefonnumre, som Safari bruger til at udfylde formularer på websider (hvis funktionen Auto-udfyld er slået til). Selvom du fjerner oplysninger til automatisk udfyldning af formularer, fjernes oplysningerne ikke fra Adressebog.

Luk alle Safarivinduer: Hvis du ikke lukker alle Safari-vinduer, kan andre bruge knapperne Frem og Tilbage til at se de websider, du har besøgt.

Nulstil alle lokalitetsadvarsler: Sletter alle oplysninger, som websteder har arkiveret om din lokalitet.

Fjern alle data fra websteder: Fjerner cookies, sporingsoplysninger og andre data, som websteder lagrer på din computer.

3. Klik på Nulstil.

Når du nulstiller Safari, fjernes alle cookies, arkiverede adgangskoder og arkiverede oplysninger til Auto-udfyld, inkl. dem, du har arkiveret under den aktuelle session. Cookies arkiveret af andre programmer kan også blive fjernet.

### Beslægtede emner

Hvad er cookies?