Hjem
Indeks

# Bruk faner

Du kan vise nettsider som separate faner i Safari-vinduet.

Åpne sider i faner individuelt

Åpne Safari hvis det ikke allerede er åpent.

Åpne Safari

Gjør ett av følgende:

- Kontroll-klikk på en kobling på en nettside og velg «Åpne kobling i ny fane», eller Kommando (⌘)-klikk på koblingen.

- Kontroll-klikk på et bokmerke i bokmerkelinjen og velg «Åpne i ny fane» eller «Åpne i faner», eller Kommando (⌘)-klikk på bokmerket.

- Hold nede Kommando-tasten (⌘) og klikk på Fram- eller Tilbake-knappen.

- Hold nede Kommando-tasten (⌘) og klikk på boksymbolet.

- Hold nede Kommando-tasten (⌘) og klikk på Top Sites-symbolet.

Merk:Hvis du fjerner markeringen for «⌘-klikk åpner en kobling i en ny fane» i Faner-panelet i Safari-valg, vil snarveiene som bruker Kommando-tasten (⌘), åpne nye vinduer i stedet for faner.

Åpne sider i faner automatisk

1. Åpne Safari hvis det ikke allerede er åpent.

Åpne Safari

2. Velg Safari > Valg, og klikk deretter på Faner.

3. Velg Automatisk fra «Åpne sider i faner i stedet for vinduer»-lokalmenyen.

Velg Alltid kun hvis du vil at alle koblinger som vanligvis åpnes i egne vinduer, skal åpnes i nye faner, inkludert koblinger som er spesielt utformet for å åpnes i egne vinduer (for eksempel en liten brukernavn- og passorddialogrute).

Åpne faner fra bokmerkelisten

1. Åpne Safari hvis det ikke allerede er åpent.

Åpne Safari

2. Hvis du vil se bokmerkelisten, klikker du på boksymbolet.

3. I sidepanelet markerer du samlingen som inneholder bokmerkene du vil åpne. Bokmerkene i samlingen vises til høyre.

   Hvis du ikke ser listen over bokmerker til høyre fordi den dekkes av Cover Flow-visningen, flytter du håndtaket under Cover Flow-rullefeltet.

4. Marker bokmerkene du vil åpne, og trykk deretter på mellomromstasten.

Merk:Hvis du fjerner markeringen for «⌘-klikk åpner en kobling i en ny fane» i Faner-panelet i Safari-valg, vil snarveiene som bruker Kommando-tasten (⌘), åpne nye vinduer i stedet for faner.

Gjør flere faner om til en bokmerkesamling

1. Åpne Safari hvis det ikke allerede er åpent, og åpne deretter nettstedene som faner i ett Safari-vindu.

Åpne Safari

2. Velg Bokmerker > «Legg til bokmerker for disse fanene».

3. Gi bokmerket et navn, velg en plassering fra lokalmenyen, og klikk deretter på Legg til.

Hvis du plasserer samlingen i bokmerkelinjen, kan du åpne alle sidene i faner ved å klikke på samlingen. Klikk på boksymbolet, marker Bokmerkelinje i sidepanelet, og marker deretter Autoklikk-avkrysningsruten ved siden av navnet på samlingen i listen til høyre.

Endre rekkefølgen på eller flytt faner

Åpne Safari hvis det ikke allerede er åpent.

Åpne Safari

- Hvis du vil endre rekkefølgen på faner, plasserer du markøren på en fane, holder nede museknappen og flytter den til venstre eller høyre i fanelinjen.

- Hvis du vil åpne en fane i et annet Safari-vindu, plasserer du markøren på en fane, holder nede museknappen og flytter fanen til et annet Safari-vindu.

- Hvis du vil åpne et nytt, separat vindu, flytter du det til skrivebordet og velger Vindu > «Flytt fane til nytt vindu».

- Hvis du vil slå sammen flere åpne Safari-vinduer i ett enkelt vindu med flere faner, velger du Vindu > Slå sammen alle vinduer.

Hvis du vil endre innstillinger for åpning av sider i faner, velger du Safari > Valg og klikker deretter på Faner.

### Beslektede emner

Angi Safari-valg