Koti
Hakemisto

# Jos Safari ei voi ladata kohdetta verkosta

Safari osaa käsitellä useimpia verkosta löytyviä tiedostotyyppejä, mutta joskus lataamisessa voi olla ongelmia tai ladattujen tiedostojen avaaminen ei onnistu. Tässä mahdollisia syitä.

Lataus on kesken

- Tiedostoa ei voi avata silloin, kun se on latautumassa. Odota, kunnes tiedoston lataus on päättynyt, ja kokeile sen avaamista uudelleen.

- Joskus tiedostoa ei voida ladata kokonaan, koska latauksen yhteydessä esiintyy ongelma tai tiedosto on vaurioitunut. Kokeile ladata se uudelleen.

- Valitse Safarissa Ikkuna > Lataukset. Näkyviin tulee ladattujen tiedostojen luettelo. Jos lataaminen on keskeytynyt, osoita Jatka-painiketta. Jatka-painike on oranssi, ja siinä on kaareva nuoli.

Tiedostoa ei löydy

Jos tiedosto on ladattu, mutta sitä ei löydy, valitse Safarissa Ikkuna > Lataukset, ja näkyviin tulee ladattujen tiedostojen luettelo. Voit etsiä tiedostoa osoittamalla tiedostonimen vieressä olevaa suurennuslasia.

Huomaa:Jos siirsit tiedostoa tai muutit tiedostolatausten sijaintia tiedoston lataamisen jälkeen, Safari ei voi löytää tai avata tiedostoa Lataukset-ikkunasta.

Tiedoston ohjelma ei voi avata tiedostoa

- Jos et voi avata tiedostoa, sinulla ei ehkä ole sen avaamiseen tarvittavaa ohjelmaa. Katso lisätietoja verkkosivulta, jolta hait tiedoston.

- Jos et voi avata tiedostoa ohjelmassa, jossa se on luotu, tiedosto on saattanut vioittua verkosta lataamisen aikana. Poista tiedosto ja kokeile sen lataamista uudelleen.

Ladattu tiedosto on pakattu

Ladattu tiedosto voi olla pakattu arkisto tai levytiedosto, joka sisältää haluamasi tiedoston. Jos tiedosto on ladattu luotettavalta sivustolta, kaksoisosoita tiedostoa pakkauksen purkamiseksi.

### Tähän liittyvät aiheet

Tiedostojen lataaminen

Jos ladattu tiedosto puuttuu

Safarin lataustavan määrittäminen